title: Demba Savage

text: Gambian liigan paras maalintekijä 2003–2004


title: Mikael Wexionius

text: Mikael Wexionius-Gyldenstolpe (16. helmikuuta 1608/9 Småland – 28. kesäkuuta 1670 Turku) oli suomalainen Turun akatemian professori. Hän sai politiikan ja historian professuurin vuonna 1640 ja oikeustieteen professuurin vuonna 1647. Hänet promovoitiin vuonna 1650 Suomen ensimmäisenä oikeustieteen tohtoriksi, ja aateloitiin samana vuonna nimellä Gyldenstolpe. Vuodesta 1657 Wexionius toimi asessorina Turun hovioikeudessa, jolloin hän luopui professorinviroistaan. Oikeustieteen virkaa tuli hoitamaan hänen veljensä Olof Wexionius.


title: Mikael Wexionius

text: Wexioniuksen latinankielinen väitöskirja "Discursus politicus de prudentia" vuodelta 1642 oli ensimmäinen Turussa puolustettu väitöskirja ja ensimmäinen Suomessa painettu teos. Hänen teoksensa "Epitome descriptionis Svecia, Gothiae, Fenningiae et subjectarum provinciarum" (1650) oli ensimmäinen maantieteellinen ja tilastotieteellinen esitys Ruotsin valtakunnasta ja pitkään ainoa vastaava teos.


title: Mikael Wexionius

text: Hänen puolisonsa oli vuodesta 1637 Susanna Nilsintytär Crucimontanus (k. 1669).


title: Provensaali

text: Provensaali () on eräs oksitaanin kielen murre. Sitä puhutaan pääsääntöisesti Provencen maakunnan alueella Ranskassa. Kielen omakielinen nimitys on provençau [pʀuveⁿsˈaw] (klassisen normin mukaisesti) tai prouvençau (mistralilaisen normin mukaisesti).


title: Provensaali

text: Francoprovensaali eli arpitaani on erehdyttävästä nimestään huolimatta täysin erillinen ja itsenäinen kieli.


title: Provensaali

text: Ronjat ja Bec toteavat teoksissaan provensaalia puhuttavan:


title: Markus Palosaari

text: Markus Palosaari (s. 3. helmikuuta 1987 Kaustinen) on suomalainen entinen jalkapalloilija, pelipaikkanaan keskikenttä. Palosaari on pelannut kaksi vuotta ranskalaisessa FC Metzin joukkueessa. Hän palasi kuitenkin Suomeen ja pelasi KPV:n edustusjoukkueessa, kunnes joutui lopettamaan aktiiviuransa polvivamman vuoksi. Siirtyi kaudeksi 2009 Kaustisen Pohjan-Veikkojen riveihin miesten kolmoseen.


title: Markus Palosaari

text: Palosaari on pelannut Suomen U17-, U16- ja U15-maajoukkueissa.


title: Göran Schildt

text: Göran Gustaf Ernst Schildt (11. maaliskuuta 1917 Helsinki – 24. maaliskuuta 2009 Tammisaari) oli suomenruotsalainen kirjailija ja taidehistorijoitsija. Hän oli kirjailija Runar Schildtin poika.


title: Göran Schildt

text: Schildt tunnetaan ehkä parhaiten matkakuvauksistaan "Daphne"-purjeveneellään Välimerellä tekemistä matkoista. Päätös lähteä purjehtimaan syntyi Schildtin jouduttua viettämään puoli vuotta sairaalassa hänen haavoituttuaan talvisodassa. Arkkitehti Alvar Aalto oli yksi Daphnella käyneistä vieraista, ja heidän pitkä ystävyytensä oli perustana Schildtin pääteokselle, Aallon elämäkerralle "Valkoinen pöytä".


title: Göran Schildt

text: Schildt kävi koulua Lärkanin lukiossa Helsingissä. Hän valmistui filosofian tohtoriksi. Schildt opiskeli myös Sorbonnen yliopistossa Pariisissa. 1945 hän muutti Ruotsiin ja työskenteli "Svenska Dagbladetin" toimituksessa 1951–1990.


title: Göran Schildt

text: Schildt asui vuoroin Suomen Tammisaaressa ja Kreikan Leroksessa. Hänelle tarjottiin taidehistorian professuuria Helsingin yliopistosta, mutta hän päätti jatkaa kirjailijanuraansa.


title: Göran Schildt

text: Göran Schildtin ensimmäinen puoliso vuosina 1941–1964 oli lasitaiteilija Mona Morales (1908–1999) ja toinen puoliso vuodesta 1966 Christine o.s. Werthmann (1940–).


title: Jubilee

text:
Jubilee on Marvel-kustantamon sarjakuvissa esiintyvä mutantti.
Jubilee liittyi Ryhmä-X:ään salamatkustettuaan Portin luoman portaalin kautta Ryhmä-X:n silloiseen Australian tukikohtaan. Siellä hän pelasti Wolverinen Raatelijoilta jotka olivat lähes tappaneet hänet ja naulinneet ristille.


title: Jubilee

text: Sittemmin Jubilee siirtyi Generation X -ryhmään Ulvojan ja Emma Frostin alaisuuteen.


title: Jubilee

text: Myöhemmin Jubilee on menettänyt voimansa House of M -tarinan myötä Wanda Maximoffin (Purppuranoita) tekemän loitsun takia.


title: B. Traven

text: B. Traven (1890 (?) Chicago (?) – 1969 (?) Meksiko (?)) oli ehkä meksikolainen kirjailija, jonka taustasta tiedetään hyvin vähän. Hän oli yhden teorian mukaan Saksassa ensimmäisen maailmansodan aikana vaikuttanut anarkisti Ret Marut, joskin tämäkin nimi lienee pseudonyymi. Muita Traveniin liitettyjä nimiä ovat olleet Hal Croves ja Traven Torsvan. Hal Crovesin lesken mukaan nämä kaikki olivat saman henkilön nimiä, mutta tästäkin teoriasta on löydetty heikkouksia. Oikea nimi on salaisuus ja todennäköisesti pysyykin sellaisena.


title: B. Traven

text: Hänen kirjojaan on käännetty yli 30 kielelle ja myyty yli 25 miljoonaa kappaletta. Hän kirjoitti ensimmäiset tekstit nimellä Traven 1925, ja hänen ensimmäinen romaaninsa "Kuolemanlaiva" ilmestyi 1926. Romaaneja pidetään realistisina, ja niissä kritisoidaan Latinalaisen Amerikan yhteiskunnallisia epäkohtia. Hänet tunnetaan erityisesti teoksesta "Sierra Madren aarre", joka sovitettiin samannimiseksi Hollywood-elokuvaksi vuonna 1948, sekä viidakkosarjasta.


title: Paroni Strucker

text: Paroni Wolfgang von Strucker on Marvel-kustantamon sarjakuvissa esiintyvä natsirikollinen. Hahmon loivat Stan Lee ja Jack Kirby. Paroni Struckerin ensiesiintyminen tapahtui "Sgt. Fury and his Howling Commandos"-lehden numerossa 5 (1964).


title: Paroni Strucker

text: Suomessa Paroni Strucker esiintyi ensimmäisen kerran "Vihreä Mies Hulk"-lehden numerossa 2 (1984).


title: Paroni Strucker

text: Paroni Strucker syntyi 1800-luvulla preussilaiseen Struckerien aatelisperheeseen Baijerissa Ranskan–Preussin sodan jälkeen. Myöhemmin Strucker haavoittui kouluttautuessaan Heidelbergissä miekkailijaksi ja tapauksesta jäi arvet hänen kasvoilleen loppuelämäksi.


title: Paroni Strucker

text: Strucker liittyi natsi-Saksan armeijaan ja nousi nopeasti natsien pahamaineisen kuolemanpartion johtoon. Adolf Hitler antoi Struckerille käskyn tuhota erään ranskalaisen kylän koko väestö, mutta Strucker tappajineen ei onnistunut, sillä Nick Furyn Ulvovat Kommandot estivät heitä. Strucker ja osa hänen joukoistaan pääsi kuitenkin takaisin Saksaan. Hitler raivostui Struckerille tästä epäonnistumisesta sekä määräsi Gestapon etsimään ja tappamaan Struckerin.


title: Paroni Strucker

text: Ennen kuin Gestapo onnistui tavoitteessaan Struckerin pelasti natsi-Saksan toiseksi mahtavin mies, Punakallo. Punakallo suunnitteli syrjäyttävänsä Hitlerin ja mikäli akselivallat häviäisivät sodan hän rakentaisi järjestön, jonka tavoitteena olisi maailmanvalloitus.


title: Paroni Strucker

text: Punakallo lähetti Struckerin Japaniin luomaan järjestön perustuksia. Siellä hän tapasi tahoja jotka rakensivat järjestöä, jonka tavoitteena olisi maailmanvalloitus. Kun järjestö oli tarpeeksi vahva hän tappoi alkuperäisen japanilaisen Yli-Hydran ja otti järjestön komentoonsa nimeten sen HYDRAksi. Toisen maailmansodan riehuessa Strucker alkoi keskittää Tyynellemerelle HYDRA-saarta, joka toimisi järjestön päätukikohtana. Englantilainen laivastokapteeni tuhosi kuitenkin HYDRA-saaren.


title: Paroni Strucker

text: Strucker loi HYDRAan keskusosaston nimeltä NE hallitsemaan ja valvomaan HYDRAn ja sen sisarjärjestöjen toimintaa. Nick Furyn johtama YPKVV hyökkäsi kuitenkin HYDRAan ja heikensi sitä niin pahasti, että NE päättivät aktivoida AIM:n ja Salaisen Valtakunnan (kaksi HYDRAn sisarjärjestöä), jotta HYDRA voisi taas kerätä voimansa.


title: Henri Myntti

text: Henri Myntti (s. 23. maaliskuuta 1982 Kokkola) on suomalainen jalkapalloilija ja jalkapallovalmentaja, joka toimii Ykkösessä pelaavan Kokkolan Pallo-Veikkojen pelaajavalmentajana. Hän on alun perin pelipaikaltaan keskuspuolustaja, mutta on pelannut varsinaisesti keskushyökkääjänä sitten kauden 2008.


title: Henri Myntti

text: Myntti aloitti uransa Kokkolan Pallo-Veikoissa ja siirtyi kaudelle 2001 pelaamaan FF Jaroon. Vuoden päätteeksi hän lähti ensimmäisen kerran ulkomaille Norjan pääsarjaan Tromsø IL:ään.


title: Henri Myntti

text: Hän palasi kuitenkin muutaman kauden jälkeen Suomeen ja Veikkausliigassa pelanneen FC Hämeenlinnan joukkueeseen. Hän jatkoi FF Jaron kautta takaisin kotikaupunkiinsa Kokkolaan. KPV:ssä pelatessaan Myntti oli puolustuksessa tärkeä pelaaja etenkin pituutensa ja pääpelitaitonsa ansiosta. Kaudella 2006 hän oli yksi sarjan parhaista pelaajista.


title: Henri Myntti

text: Myntti siirtyi marraskuussa kaksivuotisella sopimuksella Suomen mestari Tampere Unitedin riveihin. Kaudella 2007 Myntti oli voittamassa TamUn joukkueessa Suomen Cupin. Kaudella 2008 hän voitti Veikkausliigan maalikuninkuuden 13 maalilla yhdessä FC Hongan Aleksandr Kokon kanssa. Huomioitavaa on, että Myntti siirrettiin keskuspuolustuksesta kärkipelaajaksi vasta kauden puolivälissä.


title: Henri Myntti

text: Tammikuussa 2009 Myntti oli lähellä siirtoa Romanian pääsarjan FC Vasluihin. Hän kuitenkin itse kumosi huhut ja kertoi etsivänsä seuraa Länsi-Euroopasta. Tammikuun loppupuolella Myntti kävi Saksan 2. Bundesligassa pelaavan FC Hansa Rostockin testileirillä, mikä johti puolitoistavuotiseen sopimukseen. Marraskuussa 2009 Hansa Rostock ilmoitti verkkosivuillaan, että pelaajasopimus Myntin kanssa on purettu. Sopimusta jäljellä vielä kesäkuun 2010 loppuun.


title: Henri Myntti

text: Hän siirtyi kaudeksi 2010 takaisin TamU:n riveihin. Heinäkuussa 2011 KPV ilmoitti verkkosivuillaan, että Myntti siirtyy edustusjoukkueen valmentajaksi loppukauden ajaksi. KPV oli juuttunut sarjataulukossa toiseksi viimeiselle sijalle. Joukkue putosi kauden 2011 päätteeksi Kakkoseen, mutta Myntti teki jatkosopimuksen seuran kanssa.


title: Henri Myntti

text: Myntti on pelannut 99 Veikkausliiga-ottelua ja tehnyt niissä 23 maalia. Hän on edustanut sekä nuorten maajoukkuetta että poikamaajoukkueita kaksitoista kertaa. Nuorisomaaottelut huomioiden Myntti on kolmannen polven maajoukkuepelaaja. Hänen isoisänsä Stig-Göran Myntti pelasi 60 A-maaottelua ja isänsä Kenth Myntti kolme nuorten ja kolme poikien maaottelua.


title: Polaris (sarjakuvahahmo)

text: Polaris (Lorna Dane) on Marvelin luoma sarjakuvahahmo, joka hallitsee magneettikenttiä ja voi siten muokata sekä hallita erilaisia metalleja. Polaris on Magneton kolmas lapsi, Elohopean ja Purppuranoidan sisko.


title: Henricus Martini Fattbur

text: Henricus Martini Fattbur (tai Fat(t)ebu(u)r, k. 1647) oli suomalainen sielutieteilijä, teologi ja pappi. Hän opiskeli Wittenbergin ja Rostockin yliopistoissa (ylioppilas jälkimmäisessä vuonna 1608). Hän toimi Nevanlinnan kirkkoherrana ja Viipurin lukion eli triviumkoulun (perustettu 1641) rehtorina. Hän julkaisi "Piae Cantiones" -kokoelman vuonna 1625. Hänen puolisonsa oli Lisbetha, lapsista tunnetuin oli Mårten Fattebuur, muita muun muassa Helena Henriksdotter Fattenborg.


title: Uneasy Listening Vol. 1

text: Uneasy Listening Vol. 1 on HIM:n 1. marraskuuta 2006 julkaistu kokoelmalevy, joka sisältää remixejä yhtyeen vanhoista hiteistä. Levyllä on viisi uutta ennenjulkaisematonta kappaletta ja 10 vanhaa singlejen b-puolilla julkaistua kappaletta. Uneasy Listening Vol. 1 sisältää akustisia ja hitaampia kappaleita, josta levylle lisänimi "The sentimental side of HIM" ja "Uneasy Listening Vol. 2" taas hieman rankempia kappaleita, eli "The harder side of HIM". Vol. 2 ilmestyi keväällä 2007.


title: Uneasy Listening Vol. 1

text: Albumi debytoi Suomen virallisen listan seitsemännellä sijalla, ja se pysyi listalla yhteensä 12 viikkoa.


title: Lentävä lause

text: Lentävä lause on tunnettu fraasi, joka on alkanut elää omaa elämäänsä alkuperäisen asiayhteydensä ulkopuolella. Yleensä lentävät lauseet ovat alkuaan sitaatteja jonkun tunnetun henkilön puheesta tai tekstistä tai niitä ainakin väitetään sellaisiksi.


title: Lentävä lause

text: Monet lentävät lauseet ovat jopa vuosisatoja vanhoja. Useat klassiset lentävät lauseet ovat peräisin Rooman valtakunnan ajan kirjailijoilta, kuten Cicerolta ja Julius Caesarilta.


title: Lentävä lause

text: Monista sarjakuvista ja televisio-ohjelmista on tarttunut käyttöön erilaisia sanontoja tai hokemia, esimerkkinä "Simpsonit"-televisiosarjan Homerin kuuluisa lausahdus D’oh!


title: Ruotsin akatemian Suomi-palkinto

text: Ruotsin akatemian Suomi-palkinto () on Ruotsin akatemian vuodesta 1966 myöntämä tunnustus, joka annetaan vuosittain palkintona merkittävästä työstä Suomen ruotsinkielisessä kulttuurielämässä. Palkinnon suuruus oli vuonna 2012 100 000 kruunua.


title: Philippe Mora

text: Philippe Mora (s. 1949 Ranska) on Yhdysvalloissa uran luonut b-elokuvien ohjaaja. Mora aloitti uransa ohjaamalla lyhytelokuvia Euroopassa, joista Golden Globe -ehdokkaaksi päässyt dokumentti "Vippaa mulle viitonen" (1975) on kaikkein tunnetuin. Ensimmäisen näytelmäelokuvansa Mora ohjasi vuonna 1976 Australiassa. "Hullu koira" -westernin pääosassa näytteli "Easy Rider" -tähti Dennis Hopper, joka sai roolistaan Australian filmi-instituutin ehdokkuuden parhaasta miespääosasta. Mora sai ehdokkuuden parhaasta ohjauksesta.


title: Philippe Mora

text: Vuonna 1982 Mora ohjasi ensimmäisen Hollywood-elokuvansa, jonka levittäjäksi ryhtyi Metro-Goldwyn-Mayer. Elokuva keräsi peräti 8 miljoonan dollarin lipputulot, minkä ansiosta Morasta tuli uusi merkittävä nimi b-elokuvien maailmassa. Seuraavassa elokuvassaan "The Return of Captain Invicible" (1983) hän pääsi ohjaamaan Christopher Leetä, joka oli tähtenä myöhemminkin Moran elokuvissa. Filmi tuotettiin Australiassa.


title: Philippe Mora

text: "Howling"-kauhuelokuvan ensimmäiset kaksi jatko-osaa ovat Moran ohjaamia. "Howling II: Stirba – Werewolf Bithch" (1985) löytyy The Internet Movie Databasen 100 huonoimman elokuvan listalta, kuten myös sarjan kolmas osa. "Howling II" -elokuvan ohella "Communion" (1989) on hänen suosituimpia ohjaustöitään. Christopher Walkenin näyttelijäntyö scifielokuvassa sai reilusti paremmat arvostelut kuin Moran ohjaus.


title: Uneasy Listening Vol. 2

text: Uneasy Listening Vol. 2 on HIM-yhtyeen kappaleista tehdyistä remixeistä koottu albumi, joka julkaistiin 20. huhtikuuta 2007. Albumi sisältää yhtyeen raskaampaa tuotantoa, josta lisänimi "The harder side of HIM".


title: Uneasy Listening Vol. 2

text: Albumi debytoi Suomen virallisen listan sijalla 12, ja se pysyi listalla yhteensä 5 viikkoa.*-merkityt ennenjulkaisemattomia.


title: Johannes Canuti Forthelius

text: Johannes Canuti Forthelius oli suomalainen teologi ja filosofi. Hän oli kotoisin Pedersörestä. Hänen vanhempansa olivat Knuut Henrikinpoika (k. 1621) ja Lucia Fordell (k. 1599). Forthelius opiskeli Uppsalan, Helmstedtin, Jenan ja Wittenbergin yliopistoissa ja valmistui vuonna 1615 etiikkaa käsitelleellä opinnäytteellä.


title: Johannes Canuti Forthelius

text: Fortheliuksen voi katsoa olleen Suomen ensimmäinen todellinen filosofinen osaaja. Hän kannatti uusaristotelismia ja vastusti ramismia. Töissään hän painotti fysiikkaa ja metafysiikkaa.


title: Big Brother 2005

text:
Big Brother 2005 oli suomalaisen version 1. tuotantokausi suositusta tositv-formaatista
Big Brother. Sen esitti syksyllä 2005 Subtv.Joka viikko Big Brother-talon asukkaat saavat viikkotehtävän, jonka onnistumisesta lyövät vetoa viikoittaisella budjetillaan. Vedonlyöntiprosentin on oltava vähintään 25 prosenttia ja enintään 99 prosenttia viikkobudjetista.


title: Big Brother 2005

text: Joka viikko jokainen asukas nimesi kanssakilpailijoistaan kaksi häätöäänestykseen. Asukkaat (kaksi tai enemmän), jotka saivat eniten nimeämispisteitä joutuivat yleisöäänestykseen. Näistä asukkaista yksi häädettiin talosta. Joskus nimeämisissä oli kuitenkin Big Brotherin sanelemia poikkeuksia.


title: Marcus Henrici Helsingius

text: Marcus Henrici Helsingius (n. 1565 – 31. tammikuuta 1609 Turku) oli suomalainen teologi ja filosofi. Hän oli kotoisin Helsingin pitäjästä. Hän opiskeli Wittenbergin yliopistossa väitellen vuonna 1593 aiheesta "De rationali hominis anima metaphysicae propositionis" ja tuoden Wittenbergistä tunnustuksellisen varhaisortodoksisen luterilaisen teologian Suomeen. Myöhemmin hän toimi Turun katedraalikoulun rehtorina. Lisäksi Helsingius oli raamatunsuomennoskomitean jäsen. Hänen teoksensa "Elenchus" on ensimmäinen Suomessa syntynyt tieteellinen teos.


title: Anthony Giddens

text: Anthony Giddens (s. 18. tammikuuta 1938, Lontoo, Britannia) on brittiläinen sosiologi. Giddens varttui Itä-Lontoossa alempaan keskiluokkaan kuuluvassa perheessä ja oli perheensä ensimmäinen jäsen, joka suoritti yliopistollisen tutkinnon. Hän valmistui maisteriksi London School of Economicsissa ja väitteli tohtoriksi vuonna 1974 Cambridgen yliopistossa.


title: Anthony Giddens

text: Giddens tunnetaan strukturaatioteoriastaan ja holistisesta yhteiskuntakäsityksestään. Hänen modernisuutta ja yhteiskuntateoriaa käsittelevät kirjansa lukeutuvat alan tunnetuimpiin viime vuosikymmenien julkaisuihin. Giddens on julkaissut 34 kirjaa, joita on käännetty noin 28 kielelle. Häntä on luonnehdittu Britannian tunnetuimmaksi yhteiskuntatieteilijäksi John Maynard Keynesin jälkeen.


title: Anthony Giddens

text: Giddens on toiminut myös Tony Blairin neuvonantajana, ja häntä pidetäänkin yhtenä Britannian työväenpuolueen 1990-luvulla omaksuman niin sanotun kolmas tie -ideologian keksijöistä. Kirjassaan "Over to You, Mr Brown – How Labour Can Win Again" (2007), Giddens käsittelee Britannian työväenpuolueen tulevaisuutta.


title: Anthony Giddens

text: Giddens opiskeli Hullin yliopistossa, London School of Economicsissa ja Cambridgen yliopistossa. Hän työskenteli sittemmin Leicesterin yliopistossa, Cambridgen yliopistossa sekä London School of Economicsissa, jonka johdossa hän toimi vuosina 1996–2003. Leicesterissä työskennellessään Giddens tutustui Norbert Eliasiin, mikä vaikutti hänen teoreettisiin näkemyksiinsä.


title: Anthony Giddens

text: Giddensin lähti akateemisella urallaan liikkeelle klassikkojen kriittisestä uudelleentulkinnasta. Giddensin uran alkuvaiheen tunnetuimmat teokset, joissa hän pyrki näkemään sosiologian menetelmät ja teorian uudella tavalla, ovat "Capitalism and Modern Social Theory" (1971) ja "New Rules of Sociological Method" (1976).


title: Anthony Giddens

text: Teokset, jotka tekivät Anthony Giddensistä kansainvälisesti tunnetun sosiologin, ajoittuvat 1980-luvun vaihteeseen. Tunnetuimmat teokset tältä aikakaudelta ovat "Yhteiskuntateorian keskeisiä ongelmia" (1979) ja "The Constitution of Society (1984)". Viime aikoina Anthony Giddens on tullut tunnetuksi teoksista, jotka käsittelevät moderniteettia, globalisaatiota ja politiikkaa. Hän on esittänyt kriittisiä näkemyksiä postmodernismista.


title: Vikingligr Veldi

text: Vikingligr Veldi on Enslaved-yhtyeen ensimmäinen albumi, joka on julkaistu vuonna 1994.


title: Last Ninja 2: Back with a Vengeance

text: Last Ninja 2: Back with a Vengeance on System 3:n kehittämä toimintaseikkailupeli, joka on jatko-osa The Last Ninja -pelille. Musiikin peliin on tehnyt Matt Gray ja ajan saatossa siitä on tullut ansaitusti yksi C64-pelien tunnetuimmista ja suosituimmista pelimusiikeista jota yhä vieläkin remiksataan ja koveroidaan. Peli käyttää isometristä kuvakulmaa kuten edeltäjäkin. Ilmestyessään peli keräsi runsaasti positiivisia arvosteluita ja kehuja (varsinkin C64 ja ZX Spectrum) ja siitä tulikin myös koko Last Ninja-sarjan menestynein osa.


title: Olivia de Havilland

text: Olivia Mary de Havilland (s. 1. heinäkuuta 1916) on brittiläis-yhdysvaltalainen kahdesti Oscar-palkittu näyttelijä. Hänen sisarensa oli näyttelijä Joan Fontaine, joka voitti myös Oscarin.


title: Olivia de Havilland

text: De Havilland syntyi Tokiossa, Japanissa vanhimpana tyttärenä brittiläisille vanhemmille. Perheen asianajaja-isällä oli vastaanotto Japanissa ja äiti oli näyttelijä, taiteilijanimeltään Lilian Fontaine. He olivat avioituneet vuonna 1914.


title: Olivia de Havilland

text: De Havillandin nuorempi sisko oli häntä noin vuotta nuorempi Joan Fontaine, josta tuli myös kuuluisa näyttelijä. Siskokset olivat katkerissa riidoissa, eivätkä puhuneet toisilleen vuosikymmeniin. Fontainen sanojen mukaan lopullinen välirikko tuli heidän äitinsä muistotilaisuudessa.


title: Olivia de Havilland

text: Vanhempien erottua tyttäret muuttivat äitinsä kanssa Tokiosta Saratogaan Kaliforniaan Olivian ollessa kaksivuotias.


title: Olivia de Havilland

text: De Havilland aloitti elokuvanäyttelijän uransa vuonna 1935, jolloin hän näytteli Hermian roolin Shakespearen näytelmään perustuvassa elokuvassa "Kesäyön unelma" (A Midsummer Night's Dream). Hän näytteli Errol Flynnin kanssa neljässä menestyselokuvassa: "Kapteeni Blood" (Captain Blood, 1936), "Ne 600 urhoollista" (The Charge of the Light Brigade, 1936), "Robin Hoodin seikkailut" (The Adventures of Robin Hood, 1938) ja "He kuolivat saappaat jalassa" (They died with the boots on, 1941). He tekivät yhdessä vielä neljä muuta elokuvaa.


title: Olivia de Havilland

text: De Havilland näytteli Melanie Hamiltonia elokuvassa "Tuulen viemää" (Gone with the Wind, 1939). Roolista tuli hänelle parhaan naissivuosan Oscar-ehdokkuus. Olivian lisäksi elokuvan pääosissa olivat Clark Gable, Vivien Leigh ja Leslie Howard.


title: Olivia de Havilland

text: Vuonna 1941 Olivia de Havillandista tuli Yhdysvaltain kansalainen. De Havilland ja Fontaine olivat kumpikin parhaan naisnäyttelijän Oscar-ehdokkaana vuonna 1942. De Havilland oli ehdolla elokuvasta "Yö on liian lyhyt" (Hold Back the Dawn, 1941). Oscar meni kuitenkin Joan Fontainelle elokuvasta "Vaarallisia valheita" (Suspicion, 1941). Oscar-kilpailu toi tiettävästi paljon pahaa verta sisarten välille ja katkeruus sisarten välillä on pysynyt näihin päiviin saakka. De Havilland kuitenkin voitti parhaan naisnäyttelijän Oscarin kahdesti 40-luvun aikana elokuvista "Kuolematon rakkaus" (To Each His Own, 1946) ja "Perijätär" (The Heiress, 1949). 1940-luvun jälkeen de Havilland on tehnyt elokuvia harvakseltaan, hän kuitenkin näytteli aina 1980-luvulle asti. Eräs viimeisiä rooleja oli rikkaan, uhkapeliä rakastavan Emily Livingstonin osa elokuvassa "Airport 77" (suom. "Kaappaus Bermudan kolmiossa"), jossa hän loistaa erityisesti pääosaa esittäneen Jack Lemmonin rinnalla.


title: Olivia de Havilland

text: De Havilland seurusteli John Hustonin, James Stewartin ja Errol Flynnin kanssa 1940-luvulla. Hän oli naimisissa kirjailija Marcus Goodrichin kanssa vuosina 1946–1953, ja heille syntyi poika Benjamin, joka kuoli Hodgkinin lymfoomaan vuonna 1991.


title: Olivia de Havilland

text: Hän oli naimisissa Pierre Galanten kanssa vuosina 1955–1979, ja heille syntyi tytär Giselle vuonna 1956. Avioeron jälkeen he kuitenkin pysyivät hyvinä ystävinä aina Galanten kuolemaan asti.


title: Olivia de Havilland

text: Olivian hyviä ystäviä ovat olleet hänen kanssaan samaan aikaan Warner Brothersilla olleet Bette Davis sekä Gloria Stuart, joka näytteli muun muassa vanhan Rosen roolin elokuvassa "Titanic" (1997).


title: Joan Fontaine

text: Joan Fontaine (alk. Joan de Beauvoir de Havilland, 22. lokakuuta 1917 Tokio, Japani – 15. joulukuuta 2013 Carmel-by-the-Sea, Kalifornia, Yhdysvallat) oli brittiläis-amerikkalainen näyttelijä, josta tuli Yhdysvaltain kansalainen huhtikuussa 1943.


title: Joan Fontaine

text: Fontaine oli brittiläisten vanhempien kahdesta tyttärestä nuorempi. Hänen äitinsä oli näyttelijä ja taiteilijanimeltään Lilian Fontaine. Joanin isä taas toimi Japanissa asianajajana. Hänen vanhempi sisarensa oli näyttelijä Olivia de Havilland, jonka kanssa hän oli katkerissa riidoissa vuosikymmeniä. Joanin ollessa kaksivuotias hänen vanhempansa erosivat. Joan ja Olivia muuttivat äitinsä kanssa Kaliforniaan Yhdysvaltoihin. Joan palasi isänsä luokse Japaniin 15-vuotiaana ja asui siellä kaksi vuotta.


title: Joan Fontaine

text: Fontaine aloitti elokuvauransa samoihin aikoihin sisarensa kanssa vuonna 1935. Hänen uransa kuitenkin takkuili koko 1930-luvun. Vuonna 1940 hän näytteli naispääosan Alfred Hitchcockin elokuvassa "Rebekka" ("Rebecca"). Vuonna 1941 hän oli naispääosassa Hitchcockin elokuvassa "Vaarallisia valheita" ("Suspicion"), josta hän sai parhaan naispääosan Oscarin. Oscar-palkinto nosti Fontainen uran nousuun, ja hänestä tuli yksi 1940-luvun suurimmista tähdistä. 1950-luvulla hänen elokuvamenestyksensä alkoi kuitenkin hiipua. Silloin hän aloitti menestyksekkään teatteriuran ja sai loistavat arvostelut Broadway-näytelmästä "Teetä ja sympatiaa" (1954), jossa hänen vastanäyttelijänsä oli Anthony Perkins. Fontaine jatkoi uraansa 1960-luvulla teatteriproduktioissa. Sen jälkeen hän näytteli televisiossa. Vuonna 1979 häneltä ilmestyi muistelmat "No Bed of Roses".


title: Joan Fontaine

text: Joan Fontaine oli naimisissa neljä kertaa: Hänellä oli tytär, Deborah Leslie, avioliitosta William Dozierin kanssa. Lisäksi hänellä oli Perusta adoptoitu tytär, joka karkasi kotoa vuonna 1963.


title: Joan Fontaine

text: Joan Fontainella on tähti Hollywood Walk of Famella, 1645 Vine Street.


title: Suomen tietokirjailijat

text: Suomen tietokirjailijat ry on Suomen suurin kirjailijajärjestö. Se on tietokirjailijoiden kulttuuri- ja edunvalvontajärjestö, jolla on yli 3 200 jäsentä.


title: Suomen tietokirjailijat

text: Suomen tietokirjailijat ry edistää suomalaista tietokirjallisuutta, valvoo tietokirjailijoiden tekijänoikeudellisia ja taloudellisia etuja, tukee tietoteosten kirjoittajia sekä edistää jäsentensä ammattitaitoa ja -etiikkaa. Yhdistyksen toimintaa johtaa kymmenhenkinen hallitus, jonka jäsenet valitaan kolmivuotiskausiksi syyskokouksessa. Yhdistyksen puheenjohtaja on Markku Löytönen, toiminnanjohtaja on Jukka-Pekka Pietiäinen.


title: Suomen tietokirjailijat

text: Yhdistys on perustettu vuonna 1983, jolloin Tietokirjailijain Liitto ja Oppikirjantekijät ry yhdistettiin yhdeksi järjestöksi. Yhdistyksen jäsenet ovat muun muassa yleisten tietokirjojen, oppimateriaalien, oppaiden, sanakirjojen ja tietokirja-artikkeleiden kirjoittajia ja edustavat asiantuntijoina useita eri aloja. Suomen tietokirjailijat ry:n verkkosivuilta löytyy yli 1 100 asiantuntijan rekisteri, jonka kautta voi hakea esimerkiksi puhujaa, luennoitsijaa tai kirjoittajaa.


title: Suomen tietokirjailijat

text: Suomen tietokirjailijat ry myöntää vuosittain useita palkintoja. Palkinnoista suurin on Warelius-palkinto, joka myönnetään tietokirjailijalle, jolla on laaja ja korkealaatuinen tietoteostuotanto tai jolla on ollut merkittävä vaikutus suomalaiseen tietokirjallisuuteen. Tämä yhdistyksen merkittävin palkinto on nimetty Antero Wareliuksen (1821–1904) mukaan – häntä pidetään ensimmäisenä varsinaisena suomenkielisenä tietokirjailijana. Muut yhdistyksen jakamat palkinnot ovat Tietopöllö-palkinto, Tietokirjailijapalkinto sekä Oppikirjailijapalkinto. Lisäksi yhdistys rahoittaa Tietokirjallisuuden Finlandia-palkintoa ja J. A. Hollon palkintoa.


title: Suomen tietokirjailijat

text: Apurahoja yhdistys jakaa vuosittain yli kaksi miljoonaa euroa. Apurahoja myönnetään luovaan kirjalliseen työskentelyyn. Kevään apurahat ovat haettavissa maaliskuussa, syksyn apurahat syyskuussa.


title: Suomen tietokirjailijat

text: Suomen tietokirjailijat ry on Kopioston ja Sanaston jäsenjärjestö. Yhdistyksen jakamat apurahat ja palkinnot on rahoitettu Kopioston keräämillä tekijänoikeuskorvauksilla.


Septimius Severuksen sota Parthiaa vastaan käytiin vuosina 193–199. Septimius Severuksesta tuli keisari vuonna 193. Vuonna 195 Severus kukisti vastakeisari Pescennius Nigerin Issoksessa. Tämä jälkeen hän hyökkäsi Mesopotamiassa asuneita osrhoeni- ja adiabeni-heimoja vastaan, jotka olivat hyökänneet Rooman liittolaiskaupunkia Nisibisia vastaan sisällissodan aikana. Parthia oli tuolloin heikentynyt, eikä se pystynyt hallitsemaan sen ja Rooman rajalla asuvia heimoja. Severus kukisti pian rajalla asuvat heimot ja otti voittonsa kunniaksi itselleen lisänimet "Arabicus" ja "Adiabenicus". Mesopotamian pohjoisosat liitettiin Rooman valtakuntaan provinssina. Vuonna 197 Nisibis joutui taas hyökkäyksen kohteeksi ja Severus kokosi uuden armeijan, johon kuului kolme uutta legioonaa. Severuksen armeija valtasi helposti Mesopotamian ja tuhosi Seleukeian, Babylonin ja Ktesifonin. Vuonna 198 Severus otti itselleen lisänimen "Parthicus Maximus".


title: Juoksuhaudantie

text: Juoksuhaudantie on Kari Hotakaisen vuonna 2002 julkaistu romaani. Teos voitti vuoden 2002 Finlandia-palkinnon ja vuoden 2004 Pohjoismaiden neuvoston kirjallisuuspalkinnon. Kirjan ja elokuvan keskeisenä näyttämönä oleva Juoksuhaudantie sijaitsee Maununnevalla Länsi-Helsingissä


title: Juoksuhaudantie

text: Romaani kertoo Matti Virtasen unelmasta, omasta talosta. Tarina siitä, kuinka kalliiksi voi käydä pakkomielle helsinkiläisellä pientaloalueella.


title: Juoksuhaudantie

text: Matti Virtanen on kotirintamamies. Hän kuuluu kotitöissä, ruoanlaitossa ja vaipanvaihdossa tasa-arvoisen mieskuntonsa osoittaneeseen sukupolveen, joka ei ole koskaan sotinut. Vaimon mielestä hän on nössö kokkaaja, kunnianhimoton luuseri, jonka pitäisi “mennä siitä johonkin haisemasta”, liittyä miesporukkaan, johonkin rintamaan.


title: Juoksuhaudantie

text: Yksi nyrkinisku erottaa Matin perheestään. Vaimo ottaa mukaansa lapsen ja lähtee. Mies, joka on luopunut unelmista ja haaveista ja jonka elämänsisältönä on ollut varastomiehen paikan säilyttäminen, makaronilaatikon ja pullataikinan onnistuminen ja vaimon ja tyttären tyytyväisenä pitäminen, huomaa olevansa tyhjän päällä.


title: Juoksuhaudantie

text: Matti päättää saada perheensä takaisin hankkimalla talon, oman kodin, punaisen tuvan. Omassa talossa asuu onnellinen perhe, ristiriitoja ja vaikeuksia ei ole, rauha, tasapaino ja ikuinen kesä vallitsee kuin aamiaismuromainoksessa.


title: Juoksuhaudantie

text: Päämääränsä saavuttaakseen Matti on valmis äärimmäisiin tekoihin. Hän päättää hankkia tarvittavat rahat – keinolla millä hyvänsä. Hän haluaa perheelleen täydellisen, “ainoan oikean” talon ja sellaisen hän myös hankkii.


title: Juoksuhaudantie

text: Matista tulee fanaatikko, hän ajautuu askeesin ja kaikki Suur-Helsingin omakotitaloalueet kiertävän lenkkipolun kautta harmaasta arjesta omalle harmaalle alueelleen, omaan todellisuuteensa, jota hän hallitsee ja jossa hän voittaa. Vastaantulevat pientalojen valvojat – kiinteistövälittäjät ja nurmikkojaan kunnostavat, savuavien kaasugrillien taakse piiloutuvat talonomistajat – kohtaavat pakkomielteen riivaaman miehen, joka uhkaa lainarahalla maksettua elämää.


title: Juoksuhaudantie

text:
Tarina ajautuu väistämättömään tragikoomiseen loppuunsa. Matti saavuttaa unelmansa, mutta yksin. Side todellisuuden ja Matin oman todellisuuden välillä on katkennut.
Kirja on jaettu neljään osaan, jotka kuvaavat eri kohtia ja vaiheita päähenkilön Matin talosuunnittelussa. Osat ovat nimetty rakennussanoin:


title: Juoksuhaudantie

text: 1. Perustukset ja salaojat


title: Juoksuhaudantie

text: Helena jättää Matin ja ottaa lapsensa mukaan. Matti tekee ensimmäiset suunnitelmat talonhankinnasta, hoitaa raha-asiat kuntoon ja hahmottaa mielessään, millainen hänen unelmiensa talon pitäisi olla.


title: Juoksuhaudantie

text: 2. Runko


title: Juoksuhaudantie

text: Matti keskittyy kiinteistövälittäjä Kesämaahan toivoen löytävänsä unelmatalonsa hänen avullaan. Matti löytää Taisto Oksasen rintamamiestalon ja alkaa tarkkailla häntä.


title: Juoksuhaudantie

text: 3. Harjannostajaiset


title: Juoksuhaudantie

text: Matti tutustuu tarkemmin talon omistajaan ja hoitaa kaiken valmiiksi ennen muuttopäivää.


title: Juoksuhaudantie

text: 4. Muuttopäivä


title: Juoksuhaudantie

text: Matti pakottaa Taisto Oksasen siirtämään talon hänen omistukseensa. Helena ja Sini tulevat katsomaan taloa samaan aikaan, kun poliisit ajavat pihaan.


title: Juoksuhaudantie

text: Romaanissa on vaihteleva minäkertoja, sillä se, kenen näkökulmasta asiat kerrotaan, vaihtelee luvuittain. Ensimmäisessä kolmessa osassa (I, II, III) kertoja ilmoitetaan luvun alussa, mutta romaanin viimeisessä osassa (IV) lukijan on itse pääteltävä, kuka milloinkin on äänessä. Osat I, II ja III eroavat neljännestä osasta myös siten, että eri lukujen tapahtumat voivat tapahtua joko samaan aikaan eri näkökulmista kerrottuna tai sitten ne eivät liity toisiinsa mitenkään. Viimeisessä osassa yhden päivän kattavat tapahtumat kerrotaan kronologisessa järjestyksessä.


title: Juoksuhaudantie

text: Matti Virtanen on kirjan päähenkilö, jonka perheeseen kuuluvat vaimo Helena ja pieni tytär Sini. Hän työskentelee tehdasvarastoissa ja hankkii lisätienestejä hierojana. Kirjan alussa Matti ajautuu riitaan vaimon kanssa, minkä seurauksena hän lyö vaimoaan. Tästä kiivastuneena vaimo lähtee tyttären kanssa hyvän ystävänsä Sirkun luokse.


title: Juoksuhaudantie

text: Matti näkee itsensä ”kotirintamamiehenä”, joka on uhrautunut perheensä puolesta. Hän on tehnyt kaikki kotityöt ja on pidättäytynyt kodin ulkopuolisista huveista. Hän haluaa saada arvostusta tekemästään työstä perheen hyväksi. Tästä johtuu hänen erikoinen suhtautuminensa sotatermejä kohtaan. Hän käyttää teoistaan ja ajatuksistaan sanoja kuten kotirintamamies, jälleenrakennus ja eturintama. Hän on sitä mieltä, että hänen elämänsä on yhtä vaikeata kuin todellisilla rintamamiehillä aikoinaan.


title: Juoksuhaudantie

text: Järkyttyneenä vaimonsa toimista Matti päättää saada perheensä takaisin. Hän aikoo ostaa omakotitalon, josta vaimo on jo kauan haaveillut. Lieventääkseen tuskaansa ja kohdentaakseen ajatuksiaan muualle hän alkaa lenkkeillä ja kuntoilla. Raskaitten ja fyysisten suorituksien jälkeen Matti palautuu suihkussa. Lenkkeilystä Matti saa henkistä ja fyysistä kestävyyttä. Matti on hyvin idealistinen haaveillessaan omakotitalosta. Unelmissaan hän uskoo oman kodin ratkaisevan kaikki ongelmat, jotka hän on aiheuttanut. Hän on määrätietoinen teoissaan ja kirjan loppuun asti hän uskoo kaiken palaavan ennalleen.


title: Juoksuhaudantie

text: Helena Virtanen on päähenkilö Matti Virtasen vaimo, joka hakee avioeroa Matin lyötyä häntä. Matin mielestä lyönti oli vain stressistä johtuva vahinko. Helenalle se oli tarpeeksi suuri syy eroon eikä hän aio palata väkivaltaisen miehen luokse.


title: Juoksuhaudantie

text: Virtasilla on yhteinen lapsi Sini. Eron jälkeen Helena muuttaa Sinin kanssa ystävättärensä Sirkun luokse. Hän on huolissaan Sinistä sekä siitä, mitä Sini tekee Matin luona ollessaan. Helena kokee epäonnistuneensa äitinä, sillä Sinin verratessa häntä Mattiin, vetää Matti joka suhteessa pidemmän korren. Kaiken mitä Helena tietää kotitöistä ja ruoanlaitosta, hän on oppinut Matilta, mutta ei osaa toteuttaa niitä yhtä hyvin kuin miehensä.


title: Juoksuhaudantie

text:
Helena on kirjeidenlajittelija, joka on aina haaveillut omakotitalosta, mutta jonka tulot eivät ole sitä luokkaa mitä omakotitaloasuminen Helsingissä edellyttää. Matti uskoo saavansa Helenan takaisin, jos hän hankkii tälle omakotitalon. Omakotitalo houkuttelee kuin houkutteleekin Helenan pukeutumaan parhaisiinsa ja kohtaamaan muuttuneen miehensä.
"He" ovat Matti Virtasen yläkerran naapurit, joita ärsyttää suunnattomasti, kun Matti tupakoi parvekkeellaan. He ryhtyvät toimenpiteisiin taloyhtiön hallituksen kokouksissa, mutta koska apua ei siltä taholta heru, ripustavat he talon nimitaululle ironisen valituskirjeen, jossa valitellaan "joidenkin" pilaavan heidän elämänsä tupakoimisellaan. He yrittävät poliisiinkin turvautumalla saada Matin häädettyä talosta. Tämä kun oli tarkkaillut kiikareilla lähiympäristöä sekä heittänyt parvekkeeltan tupakantumpin nuorten päälle näyttäen näille sen jälkeen keskisormea.
"Ne" ovat erään vanhan omakotitalon uudet asukkaat. Matti kokee tarvitsevansa tehdä tarpeensa heidän pihalleen. Perheen lapsi näkee tämän, mutta ei uskalla kertoa asiasta vanhemmilleen. Kun Matti soittaa myöhemmin ja itse ilmoittaa asian, suuttuu perheen isä Repa. Tämä päättelee tekijän olevan vuokralla asuva mies. He päättävät yhteistoimin naapureiden kanssa ottaa häirikön kiinni, mutta tuloksetta.


title: Juoksuhaudantie

text: Sekä "he" että "ne" ovat niin sanottuja "norminvartijoita", tavallisia ihmisiä, jotka puolustavat omia oikeuksiaan ja etujaan.


title: Juoksuhaudantie

text:
Romaanin pohjalta tehtiin Veikko Aaltosen käsikirjoittama ja ohjaama elokuva, joka sai ensi-iltansa elokuussa 2004. Tärkeimpiä näyttelijöitä elokuvassa olivat:
Virtasen perhettä näytelleet Eero Aho, Tiina Lymi ja Ella Aho olivat perhe myös oikeassa elämässä.


title: Näin käy rock & roll

text: Näin käy rock & roll (LRLP 100) on Rauli Somerjoen albumi vuodelta 1974. Levy sai aikoinaan hyvät arvostelut ja sitä myytiin huomattavasti enemmän kuin edellistä levyä, Somerjoen esikoista "Synnyin rokkaamaan". Levyllä oli Chuck Berryä ja Elvistä Somerjoen, Hectorin ja Jarkko Laineen suomentamana sekä myös Somerjoen itse sanoittamia kappaleita. Levyllä oli myös ehkä kaikkien aikojen suosituin Baddingin esittämä kappale ”Paratiisi”. Kappaleen sävelsi Somerjoki; runoilija Arja Tiainen teki siihen sanat, joita Badding hieman muokkasi. Kappaleen sovituksesta vastasi Jani Uhlenius. Muita kappaleita levyllä olivat mm. Hectorin suomentamat ”Surrender! Antaudu rakkain” ja ”Mä jäin kii”. Levyllä on myös edelliselläkin levyllä ollut ”Oi, kuu” uudelleen sovitettuna, hieman reippaampana versiona.


title: Näin käy rock & roll

text: Vuoden 1974 LP-vinyylin takakannessa on kappalelistan lisäksi Markku Innon kirjoittama puhe :


title: Juliette Lewis

text: Juliette Lewis (s. 21. kesäkuuta 1973 Los Angeles) on yhdysvaltalainen näyttelijä ja muusikko. Lewisin isä on näyttelijä Geoffrey Lewis ja äiti graafinen suunnittelija Glenis Duggan.


title: Juliette Lewis

text: Juliette Lewis on myös vieraillut Suomessa rock-yhtyeensä kanssa esiintymässä Ruisrockissa, Ankkarockissa ja Nosturissa.


title: Juliette Lewis

text: Lewis halusi näyttelijäksi pienestä lähtien. Ensimmäisen televisioesiintymisensä hän teki 12-vuotiaana. Hän on esiintynyt yli 40 elokuvassa ja televisiosarjassa.


title: Juliette Lewis

text: Lewis asetettiin ehdolle parhaan naissivuosan Oscar-palkintoon roolistaan elokuvassa "Cape Fear" 1992. Elokuvassa "Kalifornia" (1993) hän esiintyi silloisen poikaystävänsä Brad Pittin kanssa. "Syntyneet tappajiksi" (1994) kertoi karua kuvaa median väkivallan ihannoinnista.


title: Juliette Lewis

text: Lewis näytteli ahkerasti vuosituhannen vaihteeseen asti. Sen jälkeen hän alkoi keskittyä enemmän musiikkiin.


title: Juliette Lewis

text: Lewis perusti vuonna 2003 yhtyeen Juliette and the Licks. Rokkia soittava yhtye on ehtinyt kivuta jo Yhdysvalloissa kuuluisuuteen kappaleilla "You're Speaking My Language" ja "Got Love to Kill". Omien projektiensa lisäksi Juliette on vieraillut laulamassa muiden levyillä, esimerkiksi vuonna 2004 Prodigyn albumilla "Always Outnumbered, Never Outgunned". Lisäksi hän on esiintynyt HIMin videolla "Buried Alive by Love".


title: Juliette Lewis

text: Juliette Lewis on vuonna 2009 julkaissut albumin 'Terra Incognita'.


title: Juliette Lewis

text: Lewis on seurustellut muun muassa elokuvanäyttelijä Brad Pittin kanssa, ja joidenkin lähteiden mukaan ollut kihloissa elokuvanäyttelijä Johnny Deppin kanssa (elokuvan Gilbert Grape filmausten aikoihin).


title: Juliette Lewis

text: Hän avioitui vuonna 1999 ammattilaisskeittaaja Steve Berran kanssa, mutta he ovat sittemmin eronneet. Lewis toimii myös skientologiassa, esimerkiksi Ihmisoikeuskomitean (Citizens Commission on Human Rights – CCHR) tukijana, kuten myös hänen isänsä näyttelijä Geoffrey Lewis ja on osallistunut ko. uskonnon palkintojuhliin. Vuonna 2016 Lewis on yhdistetty lehtiartikkeleissa seurusteluun myös rock-rumpali Brad Wilkin kanssa.Juliette Lewis on myös esiintynyt muutamissa televisiosarjoissa, kuten "Salaisuuksia ja valheita", "Firma", "Kesä 68", ja vieraillut esimerkiksi "Kovan onnen kundi"- ja "Dharma ja Greg" -sarjojen jaksoissa.


title: The Atomic Bitchwax

text: The Atomic Bitchwax on yhdysvaltalainen stoner rock -yhtye, joka perustettiin joulukuussa 1992 New Jerseyn Long Branchissä. Yhtyeelle ominaista on raskas ja psykedeelinen soitto. Vain noin puolet heidän kappaleistaan sisältävät laulua, loput ovat instrumentaalisia.


title: Nollavektori

text: Lineaarialgebrassa nollavektori määritellään lineaariavaruuden nolla-alkiona eli neutraalialkiona.


title: Nollavektori

text: Nollavektorilla on siis lineaariavaruuden nolla-alkion perusominaisuudet: jokaisen vektorin "v" ja nollavektorin "0" summa on aina "v" ja jokaisen vektorin "v" ja sen vastavektorin "-v" summa on nollavektori 0. Tämän nojalla nollavektori usein tulkitaan vektoriksi, jolla ei ole suuntaa . Lisäksi jos lineaariavaruuteen viritetään normi, jolloin lineaariavaruudesta tulee normiavaruus, niin normin määritelmän nojalla nollavektori on "ainoa" lineaariavaruuden vektori, jonka normi on nolla. Siksi nollavektori myös tulkitaan nollamittaiseksi vektoriksi ja eräänlaiseksi lineaariavaruuden keskukseksi.


title: Nollavektori

text: Euklidisessa avaruudessa nollavektori on piste, jonka jokainen koordinaatti on nolla. Esimerkiksi kolmiulotteinen nollavektori voidaan kirjoittaa muodossa formula_1. Usein nollavektorista käytetään lyhennemerkintänä nollaa, jonka päällä on vaakaviiva kuvaamassa moniulotteisuutta.


title: Nollavektori

text: Nolla-avaruus on avaruus, jonka ainoa elementti on nollavektori.


title: McLaren MP4/1

text: McLaren MP4/1 oli Formula 1 -auto, jonka McLaren-talli ja Ron Dennisin Project 4 ensimmäistä kertaa yhdessä rakensivat. McLaren kilpaili autolla kausilla 1981, 1982 ja 1983 kuljettajinaan John Watson, Andrea de Cesaris ja Niki Lauda, joka korvasi de Cesarisin vuosina 1982 ja 1983.


title: McLaren MP4/1

text: Alun perin autossa oli Fordin moottori, mutta myöhemmin se päätettiin vaihtaa Porschen moottoriin. Auton nimi on lyhenne sanoista "McLaren Marlboro Project 4/1". MP4/1 -autolla McLaren saavutti kaiken kaikkiaan kuusi voittoa, joista yksi tuli kaudella 1981, neljä kaudella 1982 ja yksi kaudella 1983. Auton pääsuunnittelija oli John Barnard. Auton rungon rakensi Hercules Aerospace. Rungon jäykkyys ja se, miten se suojasi kuljettajaa, sekä sen hiilikuiturakenne mullistivat pian Formula 1 -autojen suunnittelun.


title: McLaren MP4/1

text: Auton värit olivat valkoinen ja punainen pääsponsori Marlboron mukaan


title: Viljo Rantala

text: Viljo Johannes Rantala (18. marraskuuta 1892 Punkalaidun – 31. joulukuuta 1980 Punkalaidun) oli suomalainen poliitikko. Hän edusti Suomen Sosialidemokraattista Puoluetta SDP:tä kansanedustajana 1922–1962 ja oli valtiovarainministerinä 1951–1953. Rantala toimi talouspoliittisesti keskeisessä asemassa valtiovarainvaliokunnan puheenjohtajana 1945–1951 ja 1954–1958. Hän oli yksi Suomen eduskunnan pitkäaikaisimmista jäsenistä.


title: Viljo Rantala

text: Viljo Rantala oli ammatiltaan pienviljelijä, koulutuksenaan vain kansakoulu. Naimisissa hän oli Emilia Väkisen kanssa vuodesta 1916, heillä oli kaikkiaan kolme lasta. 1900-luvun alussa Punkalaitumella oli torpparien suuren lukumäärän seurauksena voimakas vasemmistosuuntaus, ja torpparin poikana Rantala liittyi Suomen Sosialidemokraattiseen Puolueeseen 1911. Muiden punkalaitumelaisten tavoin Oriniemen–Liitsolan työväenyhdistystä johtanut Rantala oli mukana punakaartissa, ja hänet tuomittiin osallistumisestaan Suomen sisällissotaan 1918 elinkaudeksi kuritushuoneeseen. Yleisten armahdusten vuoksi hän vapautui 1921 ja lähti pian valtakunnanpolitiikkaan.


title: Viljo Rantala

text: Eduskuntavaaleissa 1922 Viljo Rantala valittiin kansanedustajaksi Turun läänin pohjoisesta vaalipiiristä eli nykyisestä Satakunnan vaalipiiristä. Satakuntaa hän edustikin eduskunnassa yhtäjaksoisesti seuraavat 40 vuotta kaikkiaan 44 valtiopäivillä; hän on pitkäaikaisimpien kansanedustajien kärkijoukossa, sillä ainoastaan Ruotsalaisen kansanpuolueen edustajista John Österholm oli osallistunut useammille ja Ernst Estlander yhtä monille valtiopäiville. Hänet valittiin eduskuntaan Satakunnasta kaikkiaan 13 perättäisissä vaaleissa.


title: Viljo Rantala

text: Huolimatta harvinaisen pitkästä edustajakaudestaan Viljo Rantala jäi ainakin oman vaalipiirinsä ulkopuolella sangen tuntemattomaksi tavalliselle kansalle, mikä varmaankin johtui vaatimattomalle pienviljelijälle luonteenomaisesta tavasta olla tuomatta itseään turhaan esille. Hän oli kuitenkin omalla erikoisalallaan valtiontaloudessa erittäin arvostettu ja asiantunteva poliitikko. Kotikuntansa asioiden hoitoon Rantala osallistui Punkalaitumen kunnanvaltuuston jäsenenä vuosina 1924–1972. Kylänsä työväenyhdistyksen johdossa hän oli kuolemaansa saakka.


title: Viljo Rantala

text: Viljo Rantala keskittyi valtakunnanpolitiikassa talouskysymyksiin, joissa hänestä tulikin edustajanuransa loppupuolella yksi maan tärkeimpiä vaikuttajia. Valtiontilintarkastajana hän toimi suurimman osan edustaja-ajastaan 1927 lähtien, ja oli valtiovarainvaliokunnan jäsen parikymmentä vuotta. Pankkivaliokunnan puheenjohtajana hän oli talvisodan aikaan 1939–1940 ja toimi myös talousvaliokunnassa. Sotien jälkeen hän oli keskeisessä asemassa valtiovarainvaliokunnan puheenjohtajana kaikkiaan peräti kymmenien valtiopäivien ajan vuosina 1945–1951 ja 1954–1958.


title: Viljo Rantala

text: Ministerinä Rantala oli vain kerran, kun SDP:n eduskuntaryhmä oli saanut suostuteltua hänet valtiovarainministeriksi Kekkosen III hallitukseen 1951–1953. Vastahakoinen Rantala ei tällöinkään vaatimattomuuttaan olisi halunnut ottaa vastaan noin korkea-arvoista tehtävää. Hallituksessa hän huolehti talouden vakauttamisesta ja tähdensi tuttuun tapaansa tarkkaa ja vastuullista valtiontalouden hoitoa.


title: Viljo Rantala

text: Poliittisella urallaan Viljo Rantala pysyi lähes aina lähellä sosiaalidemokraattien keskilinjaa. Jatkosodan aikana ja sotien jälkeen hän tapasi seurata K.-A. Fagerholmin johtamaa maltillista linjaa. Niinpä sodan aikana hän oli puolueensa enemmistössä vaikka suhtautuikin myönteisesti rauhanoppositioon, sodan jälkeen hän kävi vasemmalla lähellä puolueen oppositiota, mutta palasi 1950-luvulla jo selvästi puolueen enemmistöön ja vastusti vuosikymmenen lopulla tapahtunutta SDP:n hajaannusta. Pitkän poliittisen uransa päätteeksi hän jättäytyi pois eduskunnasta ja valtakunnanpolitiikasta 1960-luvun alussa, asettumatta enää ehdolle 1962.


title: Atreyu

text: Atreyu on yhdysvaltalainen metalcore-yhtye, joka perustettiin Orangen piirikunnassa Kaliforniassa vuonna 1998.


title: Atreyu

text: Yhtyeen nykyiset jäsenet ovat laulaja Alex Varkatzas, kitaristit Dan Jacobs ja Travis Miguel, basisti Marc McKnight ja rumpali/laulaja Brandon Saller.


title: Atreyu

text: Atreyun alkuperäinen nimi oli Retribution, ja se vaihdettiin myöhemmin nykyiseen muotoonsa.


title: Väkivallan vihollinen

text: Väkivallan vihollinen ("Death Wish") on Michael Winnerin elokuva vuodelta 1974. Pääosassa esiintyy Charles Bronson. Hän esittää arkkitehti Paul Kerseytä, joka kostaa perheensä kohtaamat vääryydet yksinkertaisesti tappamalla rikollisia. Sama perusidea on elokuvan myöhemmissä jatko-osissa.


title: Väkivallan vihollinen

text: Murtovarkaat pääsevät Paulin asuntoon ja tappavat vaimon ja raiskaavat tyttären, joka selviää mutta saa kovia traumoja ja joutuu mielisairaalaan. Tämä saa rauhaa rakastavan arkkitehdin raivon partaalle. Hän muuttaa hetkeksi toiseen kaupunkiin ja saa palatessaan ystävältään aseen lahjaksi. Pian hän alkaa lahdata rikollisia New Yorkin öisillä kaduilla ja rikosten määrä vähenee merkittävästi, osin rikollisten vähenemisestä, osin kaupunkilaisten lisääntyneestä rohkeudesta. Poliisit kuitenkin saavat Paulin, kun tämä saa luodista eräässä yhteenotossa. Poliisipäällikkö antaa hänen kuitenkin mennä, mikäli hän muuttaisi toiseen kaupunkiin.


title: Väkivallan vihollinen

text: Elokuva kuvattiin helmikuusta huhtikuuhun 1974.


title: Väkivallan vihollinen

text: "Video-oppaassa" vuodelta 1994 Bello Romano sanoo "Väkivallan vihollisen" kuuluvan yksioikoisten ja väkivaltaisten kostoleffojen kärkeen ja antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa kaksi ja puoli tähteä neljästä.


title: XML-skeema

text: XML-skeema () on W3C:n standardoima teknologia, jolla voidaan kuvata XML-dokumenttien rakenne. Skeemoilla voidaan kuvata esimerkiksi XML-muotoisen levytiedon tai vaikkapa myynti-ilmoituksen sallittu rakenne. Hyvä syy tällaisen kuvailun tekemiseen on yhteisen sanaston rakentaminen: XML-skeemoilla sanasto voidaan kuvailla sillä tarkkuudella, että myös tietokoneet ymmärtävät sen. Itse asiassa XML-skeema on siis standardoitu tapa puhua XML:stä.


title: XML-skeema

text: Standardin nimi voi olla harhaanjohtava, sillä myös muita kieliä XML-pohjaisten sanastojen kuvaamiseen on toki olemassa. Vaihtoehtoja ovat erityisesti RELAX NG, hahmopohjainen Schematron sekä esimerkkeihin pohjautuva Examplotron.


title: XML-skeema

text: Esimerkki hyvin yksinkertaisesta XML-skeemasta, jolla voidaan kuvata maita ja niiden asukaslukuja:


title: XML-skeema

text:
XML Schema Definition (XSD) on eräs XML Scheman käyttösovellus. Sen tiedostopääte on tavallisesti ".xsd". Myös kieltä itseään sanotaan joskus XSDksi.
XSD voi tarkoittaa myös XML-skeeman omaa datatyyppiä.


title: Esa Pekonen

text: Esa Pekonen (s. 4. marraskuuta 1961 Lahti) on suomalainen jalkapallovalmentaja ja entinen puolustaja.


title: Esa Pekonen

text: Toimittuaan peliuransa päättymisen jälkeen joitakin vuosia lahtelaisen jalkapalloilun parissa Pekonen siirtyi vuonna 2000 Kuopioon. Hän valmensi aluksi Kuopion Palloseurassa. Vuonna 2002 Pekonen otti tuntumaa myös naisjalkapalloon Kuopion MimmiFutiksen valmennuspäällikkönä.


title: Esa Pekonen

text: Pekonen palasi KuPSiin Ismo Liuksen aisaparina kesäkuun puolivälissä 2003. Tuolloin hänet palkattiin apuvalmentajaksi vanhalle pelikaverillensa Liukselle, joka oli ottanut kesken kauden päävalmentajan paikan KuPSissa.


title: Esa Pekonen

text: Pekonen otti 14. kesäkuuta 2009 KuPSin päävalmentajan paikan Kai Nyyssöseltä, joka erotettiin kesken kauden. KuPS oli saalistanut tuolloin 10 pelistä vain 4 pistettä ja oli sarjan viimeinen. Pekosen johdolla KuPS onnistui säilyttämään paikkansa Veikkausliigassa. Kauden päätteeksi seura teki kaksivuotisen jatkosopimuksen hänen kanssaan. Kausi 2010 oli Pekoselle ja KuPSille täysosuma. Joukkue pelasi Veikkausliigassa loistavasti ja taisteli jopa mestaruudesta. Lopulta KuPS sijoittui SM-hopealle ensimmäistä kertaa 31 vuoteen. Kausilla 2011–13 menestys Veikkausliigassa jäi heikommaksi, mutta KuPS pelasi kolmesti perättäin Suomen cupin finaalissa. Pekonen joutui pettymään joka kerta, eikä KuPS voittanut hänen alaisuudessaan mestaruutta. Pekonen vei joukkueensa myös Eurooppa-liigan peleihin kausilla 2011/12 ja 2012/13. Parhaimmillaan joukkue eteni kolmannelle karsintakierrokselle syksyllä 2012, mutta hävisi Bursasporille yhteismaalein 6–1.


title: Esa Pekonen

text:
Kausi 2014 alkoi KuPSilta kehnosti ja joukkue hävisi kaikki kolme ensimmäistä otteluaan. Pekonen jätti tehtävänsä 24. huhtikuuta. Lähdön taustalla oli Pekosen mukaan seuran kannattajien uhkailut ja fyysinen loukkaus hänen vaimoaan ja poikaansa kohtaan.
Seurat


title: Ratkaiseva isku

text: Ratkaiseva isku ("Sudden Impact") on Clint Eastwoodin käsikirjoittama, tuottama ja ohjaama yhdysvaltalainen toimintaelokuva vuodelta 1983. Elokuva on "Likainen Harry" -sarjan neljäs osa. Se muistetaan luultavasti parhaiten Eastwoodin unohtumattomista vuorosanoista "Go ahead, make my day", jotka valittiin vuonna 2005 American Film Instituten järjestämässä äänestyksessä kuudenneksi unohtumattomimmiksi vuorosanoiksi kautta aikain. "Ratkaisevaa iskua" pidetään usein elokuvasarjan raaimpana, synkimpänä ja "likaisimpana" elokuvana.


title: Ratkaiseva isku

text: "Video-oppaassa" vuodelta 1994 Asko Alanen kutsuu elokuvaa omankädenoikeuden tylsämieliseksi ylistykseksi ja antaa sille yhden tähden viidestä, mikä vastaa sanallista arviota ”huono”.


title: Muotokuva 1

text: Muotokuva 1 (LXLP 512) on Rauli Somerjoen kokoelma-albumi vuodelta 1973. Se sisältää siihen mennessä kertyneitä singlejulkaisuja. Levyn 1990-luvulla julkaistu CD-versio ei sisällä kaikkia LP-version kappaleita, pois on jätetty muun muassa ”Niemisen pojat ja naapurin äijä” sekä ”Laulu vankiloista”. Toisaalta CD-versio sisältää muutaman kappaleen, joita alkuperäisellä ei ole. "Muotokuva 1" myi ilmestyessään kultaa.


title: Muotokuva 1

text: Albumin tuottajana toimi M. A. Numminen. Levyn kannen suunnitteli Måns Hedström ja kannen valokuvan otti Risto Vuorimies/SAFTRA.


title: Muotokuva 1

text:
A-puoli
B-puoli


title: Muotokuva 1

text: Muotokuva 1992 (LXCD 512) CD-versiossa lisäksi seuraavat


title: Benedict Zilliacus

text: Emil Benedict Zilliacus (11. tammikuuta 1921 Helsinki – 28. tammikuuta 2013 Helsinki) oli suomenruotsalainen toimittaja (nimimerkillä Bez), kirjailija, käsikirjoittaja ja kääntäjä.


title: Benedict Zilliacus

text: Benedict Zilliacuksen isä oli antiikin kirjallisuuden professori Emil Zilliacus. Osan lapsuusajastaan Benedict Zilliacus vietti perheensä kotitilalla Hapenensaaressa Viipurin edustalla. Benedict Zilliacus palveli Suomen sodissa 1939–1944 luutnanttina ja tulenjohtana. Hän oli Tali-Ihantalan taistelun veteraani. Sodan jälkeen Benedict seurasi isänsä jälkiä ja aloitti klassisten kielten opinnot yliopistossa, mutta hakeutui lopulta Hufvudstadsbladetiin toimittajaksi vuonna 1948. Hän teki elämänuransa lehdessä toimittajana ja pakinoitsijana vuoteen 1982 asti.


title: Benedict Zilliacus

text: Zilliacus kirjoitti "Etulinjan edessä" -elokuvan käsikirjoituksen yhdessä Stefan Forssin kanssa sekä "Tali-Ihantala 1944":n käsikirjoituksen yhdessä Stefan Forssin ja Esko Salervon kanssa. Hän kirjoitti myös suosittuja revyitä Lilla Teaterniin.


title: 20 kilometrin kävely

text: 20 kilometrin kävely on arvokisamatka ja olympialaji sekä naisten että miesten yleisurheilussa. Miesten olympiamatkana 20 kilometriä on ollut vuodesta 1956. Naisten olympiamatkana 20 kilometriä on ollut vuodesta 2000 lähtien, tätä ennen naisten matkana oli 10 000 metriä vuosien 1992 ja 1996 olympialaisissa.


title: 20 kilometrin kävely

text: Naisten maailmanennätys on Venäjän Jelena Lašmanovan 11. elokuuta 2012 Lontoossa kävelemä aika 1.25.02. Miesten maailmanennätys on Japanin Yusuke Suzukin Nomissa Japanissa 15. maaliskuuta 2015 kävelemä aika 1.16.36.


title: Markku Raatikainen

text: Markku Raatikainen (s. 7. maaliskuuta 1966 Kuopio) on entinen suomalainen jalkapalloilija. Hän oli pelipaikaltaan keskuspuolustaja.


title: Markku Raatikainen

text: Raatikainen on Kuopion Palloseuran kasvatti ja liittyi seuraan 6-vuotiaana Puijonlaakson kaupunginosajoukkueessa. Hän voitti seitsemän SM-mitalia juniorisarjoissa. Raatikainen nousi Kuopion Palloseuran edustusjoukkueeseen vuonna 1985 ja vakiinnutti pelipaikan avauskokoonpanossa heti ensimmäisenä kautena. Hän toimi Kuopion Palloseuran kapteenina usean vuoden ajan. Pääsarjatasolla Raatikainen pelasi vuosina 1985–1995 yhteensä 222 ottelua, tehden niissä 16 maalia. Pääsarjatasolla Raatikainen edusti urallaan myös Mikkelin Palloilijoita ja FC Kuusysiä.


title: Markku Raatikainen

text:
Raatikainen on edustanut Kuopion Palloseuraa kaiken kaikkiaan 249 edustusjoukkueen ottelussa ja on kautta aikain kolmanneksi eniten edustusjoukkueessa otteluita pelannut pelaaja.
Pelaajauransa jälkeen hän toimi KuPS:n toimitusjohtajana vuosina 1998–2006. Raatikainen edusti uransa aikana Suomea neljässä U21-maaottelussa. Hänet valittiin 2013 kuopiolaisen jalkapallon JKKI-erikoisseura Puijon Pallon 30-vuotisjuhlien yhteydessä järjestetyssä avoimessa yleisöäänestyksessä kaikkien aikojen kuopiolaisjalkapalloilijoiden joukkueeseen.


title: Markku Raatikainen

text: Raatikainen aloitti ISS Palvelut Oy:ssä vuonna 2006 ja toimii tällä hetkellä johtajana vastuullaan kokonaispalveluratkaisut ja liiketoimintaprojektit sekä niiden kehittäminen.


title: Kiitos kirjasta -mitali

text: Kiitos kirjasta -mitali on vuodesta 1966 jaettu suomalainen kirjallisuuspalkinto, jonka myöntävät Kirjakauppaliitto, Libro ry ja Suomen kirjastoseura.


title: Kiitos kirjasta -mitali

text: Tunnustuspalkinto (Olof Erikssonin suunnittelema mitali ja kunniakirja) myönnetään kotimaiselle kirjailijalle, jonka edellisenä vuonna ilmestynyt kaunokirjallinen teos on ollut ”erityisesti virikkeitä antava”. Palkintoa ei tyypillisesti myönnetä samalle henkilölle kahdesti.


title: David Letterman

text: David Michael Letterman (s. 12. huhtikuuta 1947 Indianapolis, Indiana, Yhdysvallat) on yhdysvaltalainen koomikko ja talk show -juontaja. Hänet tunnetaan parhaiten CBS-televisiokanavan "Late Show with David Letterman" -talk show'n isäntänä. Aikaisemmin hän on isännöinyt Late Night with David Lettermania vuosina 1982–1993. Letterman omistaa perustamansa Worldwide Pants Incorporated -tuotantoyhtiön, joka tekee ohjelmia lähinnä CBS-kanavalle.


title: David Letterman

text: Letterman valmistui Indianapolisin Broad Ripple High Schoolista, jonka jälkeen hän lähti opiskelemaan Ball Staten yliopistoon, josta hän myös valmistui. Letterman aloitti uransa opiskelijoiden ylläpitämällä radioasemalla, WAGO-AM 570:lla (nykyisin WCRD, 91.3).


title: David Letterman

text: Vuosina 1970–1974 Letterman työskenteli televisiossa säämiehenä ja kuuluttajana. Tämän jälkeen hän oli vuoden 1974–1975 radion keskusteluohjelman isäntänä.


title: David Letterman

text: Vuonna 1975 Letterman muutti Los Angelesiin. Hänen toiveissaan oli tulla käsikirjoittajaksi, joten hän alkoi kirjoittaa materiaalia eri sitcomeille, kuten "Good Times"ille. 1970-luvun lopulla hän alkoi myös esiintyä stand-up-kerho The Comedy Storessa. Lettermanin kuiva ja sarkastinen huumori kiinnitti The Tonight Show Starring Johnny Carsonin kykyjenetsijien huomion, ja Lettermanista tuli nopeasti ohjelman säännöllinen vieras.


title: David Letterman

text: NBC-televisiokanava antoi kesäkuussa 1980 Lettermanille oman aamuohjelman, The David Letterman Shown. Alun perin se oli 90 minuutin mittainen, mutta jo elokuussa ohjelma-aikaa lyhennettiin 60 minuuttiin. Ohjelma oli kriitikoiden ylistämä ja sarja voittikin kaksi Emmy-palkintoa. Katsojia ei kuitenkaan ollut tarpeeksi, joten The David Letterman Show päädyttiin lopetettiin myöhemmin samana vuonna, 1980.


title: David Letterman

text: NBC oli tarjonnut Steve Allenille isännän paikkaa uudessa keskusteluohjelmassa, joka lähetettäisiin heti The Tonight Show'n jälkeen yöllä puoli yhden ohjelmapaikalla, mutta Lettermanin oppi-isä, Tonight Show'n pitkäaikainen juontaja Johnny Carson halusi Allenin tilalle David Lettermanin. NBC suostui Carsonin pyyntöön ja tarjosi Lettermanille paikkaa.


title: David Letterman

text: Ohjelma alkoi 1. helmikuuta 1982 nimellä "Late Night with David Letterman", ja kyseinen ohjelma teki Lettermanista kuuluisuuden. Letterman lähti NBC:ltä vuonna 1993 ja Late Nightin juontajana aloitti Conan O'Brien.


title: David Letterman

text: Johnny Carsonin jäädessä eläkkeelle The Tonight Show'n juontajan virasta toukokuussa 1992, hänen paikastaan alkoivat kisata koomikot Jay Leno ja David Letterman. Vaikka Lettermania pidettiin ennakkosuosikkina, NBC päätti valita huumoriltaan turvallisempana pidetyn Jay Lenon. Letterman suuttui tästä valinnasta ja lähti tekemään uutta talk show'ta NBC:n kilpailijalle, CBS:lle.


title: David Letterman

text: Letterman kertoi 3. huhtikuuta 2014 show'n nauhoituksessa jäävänsä eläkkeelle vuoden 2015 aikana. CBS nimesi 10. huhtikuuta 2014 Stephen Colbertin Lettermanin seuraajaksi viiden vuoden sopimuksella.


title: David Letterman

text: Letterman on eronnut kerran, Michelle Cookista, jonka kanssa hän oli naimisissa vuosina 1969–1977. Hänellä on ollut suhde entisen Late Nightin käsikirjoittajan ja tuottajan Merrill Markoen kanssa.


title: David Letterman

text: Letterman alkoi seurustella häntä 13 vuotta nuoremman Regina Laskon kanssa vuonna 1986. He saivat yhteisen lapsen Harry Joseph Lettermanin 3. marraskuuta 2003. Letterman ja Lasko avioituivat torstaina 19. maaliskuuta 2009. Vuonna 2005 poliisi paljasti kidnappaushankkeen, jonka tarkoituksena oli siepata Lettermanin poika Harry ja hänen lastenhoitajansa. Myöhemmin poliisi paljasti, että sieppausta suunnitteli Kelly Frank, joka oli aiemmin työskennellyt myös Late Show'ssa Lettermanin alaisena. Frank olisi vaatinut viiden miljoonan dollarin lunnaita.


title: Monster Magnet

text: Monster Magnet on yhdysvaltalainen stoner rock-yhtye, jota on usein pidetty genrensä menestyneimpänä ja vaikutusvaltaisimpana. Dave Wyndorf (laulu ja kitara), John McBain (kitara), Tom Diello (rummut) ja Tim Cronin (laulu ja basso) perustivat yhtyeen Red Bankissä, New Jerseyssä. Alkuun yhtye kulki nimellä "Dog of Mystery" ja hieman myöhemmin "Airport 75", kunnes lopulta se sai lopullisen nimensä "Monster Magnet".


title: Monster Magnet

text: Vuonna 1989 Monster Magnet julkaisi kaksi demokasettia; "Forget About Life, I'm High on Dope" ja "I'm Stoned, What Ya Gonna Do About It?". Yhtyeen ensimmäinen 'virallinen' julkaisu oli bändin omaa nimeä kantanut EP: Monster Magnet. Vuonna 1991 yhtye kirjoitti sopimuksen Caroline Recordsin kanssa ja julkaisi ensimmäisen täysmittaisen albuminsa, klassikon "Spine of God", 1991. Seuraava julkaisu oli outo 4 laulua sisältänyt EP Tab, joka sisälsi, kahden muun todella pitkän kappaleen kera, 32-minuuttisen raidan "Tab...". McBain erotettiin pian julkaisun jälkeen, hänen ja Dave Wyndorfin henkilökohtaisten ristiriitojen takia. Hänet korvasi Atomic Bitchwaxissakin vaikuttanut kitaristi Ed Mundell; joka soittaa yhtyeessä vieläkin.


title: Monster Magnet

text: Vuosi 1993 oli "Superjudge"-levyn julkaisemisvuosi. Albumi julkaistiin A&M Recordsin alla ja vaikka moni yhtyeen alkuajan musiikin fani pitää sitä kulttisuosikin maineessa, levy ei kuitenkaan myynyt järin hyvin. Seuraava, hieman jopa pop-vaikutteinen albumi, "Dopes to Infinity" sisälsi hitti singlen "Negasonic Teenage Warhead". Siitä huolimatta albumi onnistui myymään vain vähän paremmin kuin "Superjudge". Wyndorf muutti Nevadan Las Vegasiin aloittaakseen työn "Powertripin" (1998) parissa, josta tulikin yhtyeen läpimurtohitti. "Powertrip" erosi yhtyeen perinteisestä stoner rock -linjasta, ja ajoi bändin uuteen aikakauteen, joka sisälsi väkevämpiä rumpukomppeja ja enemmän kitaraa. Kitaristi Phil Cavaino liittyi yhtyeeseen 1998. "Space Lord", ensimmäinen single, oli suuri radiohitti ja yhtye kulki kiertueilla mm. Aerosmithin, Metallican ja Marilyn Mansonin kanssa. Monster Magnetin viimeinen albumi A&M Recordsilla oli "God Says No" (2000). Tämän jälkeen, Joe Calandra ja Jon Kleiman lähtivät yhtyeestä sisäisten yhteenottojen takia Wyndorfin kanssa, ja heidät korvasi Jim Baglino ja Bob Pantella. 2003, Monster Magnet teki sopimuksen eurooppalaisen SPV:n kanssa, ja julkaisivat alkuvuodesta 2004 "Monolithic Baby!" -albumin Euroopassa. Yhdysvaltain-julkaisu seurasi toukokuussa SPV Americalla. Maaliskuussa 2005 Phil Cavaino erosi 7 vuoden jälkeen Wyndorfin mukaan ystävällisissä merkeissä. Jatkoa "Monolithic Baby!:lle" odotettiin vuoden 2006 maaliskuussa yhdessä heidän Euroopan kiertueen kera, sekä "Spine of Godin" ja "Tabin" uudelleenjulkaisujen kanssa. Kiertue ja levyjulkaisu jäivät kuitenkin toteutumatta. Loppuvuonna 2006 heiltä odotetaan myös DVD:n julkaisua.


title: Monster Magnet

text: Monster Magnetin tyyliin ja aineistoon on vahvasti vaikuttanut 1970-luvun space rock -yhtyeet, kuten Hawkwind ja Captain Beyond. Cover-kappaleiden kuten Hawkwindin "Brainstorm" sijasta, Wyndorf joskus sisällyttää space rockin pääosia omiin lauluihinsa. Esimerkiksi "Dopes to Infinity" levyn nimikkokappaleeseen on osa sanoista lainattu kappaleesta "Lord of Light", ja "Superjudgen" "Twin Earth" on uudelleentulkinta Captain Beyondin kappaleesta "Mesmerization Eclipse". Monster Magnetin live-esiintymisissä käytetään joskus Stacia-esque alastontanssijoita, joka on ajanut heidät ongelmiin lain kanssa joissain yhdysvaltojen kaupungeissa.


title: Brian Rafalski

text: Brian Rafalski (s. 28. lokakuuta 1973 Dearborn, Michigan, Yhdysvallat) on yhdysvaltalainen uransa lopettanut jääkiekkopuolustaja, joka edusti viimeiset kautensa NHL:ssä Detroit Red Wingsiä. Rafalskilla kesti kauan päästä NHL:ään, mutta hän onnistui voittamaan kolme Stanley Cupia ja vakiinnuttamaan paikkansa liigan tähtipelaajien joukossa. Ennen NHL-uraa hän pelasi muun muassa SM-liigassa yhden kauden HPK:ssa, jossa voitti pronssia, sekä kaksi kautta HIFK:ssa, jossa hän voitti kultaa ja hopeaa. Viimeisellä kaudellaan SM-liigassa Rafalski oli yksi HIFK:n avainpelaajista tehden lopullisen läpimurtonsa.


title: Brian Rafalski

text: Rafalski allekirjoitti NHL-sopimuksen vapaana agenttina 7. toukokuuta 1999 New Jersey Devilsin kanssa. Hän oli 26-vuotias kauden 1999–2000 alkaessa, eli melko vanha tulokkaaksi, mutta hänellä oli kokemusta Euroopan parhaista sarjoista. Rafalski osoitti tulokaskaudellaan olevansa valmis NHL:ään tekemällä tehot 5+27=32. Hänellä oli iso rooli joukkueessa, kun Devils voitti Stanley Cupin keväällä 2000.


title: Brian Rafalski

text:
Seuraavalla kaudella Rafalski paransi tehotilastoaan tehden puolustajalle vakuuttavat tehot 9+43=52. Hänen pudotuspeleissä tekemänsä 18 pistettä olivat joukkueen puolustajien ennätys. Rafalskin edustama Devils pääsi jälleen finaaleihin asti, mutta hävisi mestaruuden Colorado Avalanchelle. Kaudella 2000–2001 Rafalski keräsi jälleen hyvät tehopisteet 7+40=47. Hänet valittiin un, jossa hän ei kuitenkaan loukkaantumisen takia pelannut.
Kaudella 2001–2002 Rafalski voitti Devilsin puolustajien maalipörssin. Hän oli tärkeässä roolissa Devilsin voittaessa kolmannen Stanley Cupin kahdeksan vuoden sisällä, tällä kertaa voittaen finaalissa Mighty Ducks of Anaheimin. Rafalski siirtyi kesällä 2007 viiden vuoden sopimuksella Detroit Red Wingsiin. Detroitissa hän voitti heti ensimmäisellä kaudellaan uransa kolmannen Stanley Cupin ja ylitti ensimmäistä kertaa NHL-urallaan 10 maalin rajan.


title: Brian Rafalski

text: Rafalski lopetti uransa kauden 2010–2011 jälkeen. Kaudella 2013–2014 hän pelasi vielä kokeeksi kolme ottelua ECHL-liigassa mutta joutui luopumaan paluuhaaveistaan selkävaivojensa vuoksi.


title: Brian Rafalski

text: Rafalski oli NHL-puolustajaksi pienikokoinen, mutta oli kuitenkin joukkueelleen tärkeä pelintekijä. Hän myös puolusti tehokkaasti, vaikka ei ollutkaan pelitavaltaan puolustava puolustaja, kuten esimerkiksi entinen pakkiparinsa Scott Stevens. Brian Rafalskin parina pelasivat myös muun muassa Scott Niedermayer, Colin White ja Nicklas Lidström


title: Brian Rafalski

text: Rafalski pääsi edustamaan Yhdysvaltoja ensi kertaa Salt Lake Cityn talviolympialaisiin 2002, joissa Yhdysvallat hävisi Kanadalle finaalissa lukemin 2–5. Rafalski on edustanut Yhdysvaltoja kansainvälisissä turnauksissa myös maailmancupissa 2004, Torinon talviolympialaisissa 2006, sekä Vancouverin talviolympialaisissa 2010, jossa hän saavutti olympiahopeaa ja hänet valittiin myös turnauksen tähdistökentälliseen. Vancouverin finaali ratkesi Rafalskin puolustusvirheeseen, josta Sidney Crosby pystyi tekemään voittomaalin jatkoajalla.


Saint-Exupéryn kansainvälinen lentoasema (aikaisemmin Lyon Satolasin lentoasema) on kansainvälinen lentoasema lähellä Lyonia, Ranskassa. Tarkalleen se sijaitsee Colombier-Sauginieussa 20 kilometriä itään Lyonista. Vuonna 2000 lentoasema nimettiin uudelleen lyonilaisen ilmailupioneerin ja kirjailija Antoine de Saint-Exupéryn mukaan.


title: Saint-Exupéryn kansainvälinen lentoasema

text: Vuonna 2005 lentoasema vastaanotti yli 6,5 miljoonaa matkustajaa, joka tekee lentoasemassa Ranskan neljänneksi suurimman Charles de Gaullen kansainvälisen lentoaseman, Orlyn lentoaseman ja Nizzan Côte d'Azurin kansainvälisen lentoaseman jälkeen.


title: Markku Hyvärinen (jalkapalloilija)

text: Markku Hyvärinen (s. 11. huhtikuuta 1943 Kuopio) on suomalainen entinen maajoukkuejalkapalloilija ja kahteen otteeseen myös Kuopion Palloseuran valmentaja puolen kauden ajan (23. toukokuuta 1989 lähtien kauden loppuun asti, jolloin toimi yhdessä Olavi Rissasen kanssa ja 16. syyskuuta 1992 lähtien kauden loppuun asti, jolloin jakoi urakan Jouni Jäntin kanssa).


title: Martti Järvinen

text: Martti Järvinen (12. joulukuuta 1938 Tampere – 1. syyskuuta 2014) oli suomalainen näyttelijä.


title: Marcus Gayle

text: Marcus Gayle (s. 27. syyskuuta 1970, Hammersmith) on Englannissa syntynyt jamaikalainen jalkapalloilija, joka pelaa nykyisin Englannin alasarjojen AFC Wimbledonissa. Hän on pelannut 14 maaottelua Jamaikan paidassa, muun muassa vuoden 1998 MM-joukkueessa.


title: Marcus Gayle

text: Marcus Gayle aloitti uransa vuonna 1989 Brentfordissa pelaten 193 ottelua ja maalaten 26 kertaa. Brentfordista Gayle lainattiin kaudeksi 1990 Kuopion Palloseuraan, jossa hän oli joukkueen maalikuningas 22 pelissä syntyneellä 9 maalilla. Vuonna 1994 Gayle siirtyi Englannin Valioliigan Wimbledoniin, jossa otteluita kertyi 285 ja maaleja 47 kappaletta vuoteen 2001 mennessä, jolloin seura tipahti sarjaporrasta alemmas. Gayle ei jatkanut Wimbledonissa, vaan siirtyi Skotlannin Glasgow Rangersiin 900 000 punnan siirtosummalla. Rangers-ura kesti vain 4 peliä, jonka jälkeen hänet päästettiin samalla hinnalla Gianluca Viallin valmentamaan Watfordiin.


title: Marcus Gayle

text: Watfordissa Gayle viihtyi lopulta vuoteen 2005 asti, mutta pelaaja oli huonossa maineessa Viallin aikana vuonna 2001. Tämä johtui pääosin tehojen puutteesta, sillä 41 pelissä syntyi vain 7 osumaa. Managerin vaihduttua vuonna 2002 Ray Lewingtoniin Gayleä ei odotuksista huolimatta myyty, vaan siirrettiin puolustajaksi, jossa tämä sai jälleen vakuutettua kannattajat voittamalla kauden pelaajan palkinnon. Hän lähti seurasta kolme päivää Lewingtonin potkujen jälkeen maaliskuussa 2005. Watfordista Gayle palasi tuttuun ja turvalliseen Brentfordiin, jossa pelasi 37 ottelua. 17. maaliskuuta 2006 hänen sopimuksensa irtisanottiin. Uusi sopimus syntyi 2. heinäkuuta Aldershot Townin kanssa. Kaudeksi 2007 Gayle siirtyi vielä pari sarjaporrasta alemmaksi AFC Wimbledoniin, seuraan, jonka kannattajat perustivat 2000-luvun alussa vastareaktiona seuransa FC Wimbledonin siirtymisestä Milton Keynesiin.


title: Ikkunaprinsessa

text: Ikkunaprinsessa (JHN 3004) on Rauli Badding Somerjoen albumi vuodelta 1982. Vuonna 1981 Somerjoki julkaisi singlen "Kuihtuu kesäinen maa"/"Ensimmäisenä iltana" (Karhu KRHS 101) ja aloitti yhteistyön Esa Pulliaisen johtaman Agents-yhtyeen kanssa. Rautalankamusiikkia soittanut Agents toi aivan uudenlaisen ilmeen Somerjoen musiikkiin, ja vuoden 1982 alkupuolella tehty single "Paras haihtua vaan"/"Ikkunaprinsessa" (Karhu KRHS 102) käänsi Baddingin uran taas uuteen nousuun. Jo edellinen single sai kohtalaista suosiota, mutta "Ikkunaprinsessasta" tuli se todellinen menestys, ja useiden mielestä juuri tämä Baddingin versio kappaleesta on se ainoa oikea. Singleä seurasi "Ikkunaprinsessa"-niminen albumi, joka sai hyvän vastaanoton. Levyllä on mukana kahden edellisen singlen kappaleet ja jo 1970-luvulla levytetty "Saanhan viimeisen tanssin", nyt uudelleen sovitettuna. Levyllä on myös muutama uusi laulu, muiden muassa Somerjoen sanoittama ja säveltämä "Kukkolaulu".


title: Ikkunaprinsessa

text: Vuonna 2018 esitettiin epäily, että Somerjoen säveltämäksi merkitty albumin kappale "Kuihtuu kesäinen maa" olisi plagiaatti unkarilaisesta kappaleesta nimeltä "Minden ember boldog akar lenni", jonka ovat säveltäneet Attila Dobos ja Sandor Halmágyi ja jonka levytti ensimmäisen kerran vuonna 1966 unkarilainen laulaja Teri Harangozó. Somerjoen tiedetään käyneen Unkarissa kaksi kertaa, vuosina 1975 ja 1981.


title: Esko Korhonen

text: Esko Uolevi Korhonen (30. huhtikuuta 1923 Helsinki – 31. maaliskuuta 1994 Helsinki) oli suomalainen arkkitehti, joka suunnitteli rakennuksia ja osittain myös asemakaavat Helsingin Roihuvuoren ja Pihlajamäen lähiöihin.


title: Esko Korhonen

text: Korhonen valmistui arkkitehdiksi 1949 ja teki opintomatkoja ulkomaille. Hän työskenteli Olli Saijonmaan ja Viljo Revellin arkkitehtitoimistoissa ennen kuin meni 1951 töihin Kulutusosuuskuntien Keskusliittoon (KK), jossa hän oli asunto-osaston toimistopäällikkönä 1952–1961. Vuodesta 1961 Korhosella oli oma arkkitehtitoimisto. Myöhemmin hän toimi Helsingin asemakaava-arkkitehtina ja yleiskaava-arkkitehtina.


title: Esko Korhonen

text: Korhosen ensimmäinen merkittävä suunnittelutyö oli rakennusliike Hakan 1950-luvulla Itä-Helsinkiin rakennuttama Roihuvuoren lähiö, johon hän suunnitteli asemakaavan ja useita kerrostaloja. Hän suunnitteli Roihuvuoreen 1950-luvun puolivälissä myös Suomen ensimmäisen ostoskeskuksen, joka kuitenkin toteutui vasta 1958, jolloin kuusi muuta ostoskeskusta oli ehtinyt valmistua. Korhosen päätyönä pidetään Pihlajamäkeä, jonka suunnittelussa hän oli mukana 1959–1965 ja perusti sitä varten oman toimistonsakin. Haka rakennutti kaupunginosan yhdessä kilpailijansa Saton kanssa. Korhonen suunnitteli rakennukset Hakan alueelle eli Pihlajamäen pohjois- ja koillisosaan yhdessä Sulo Savolaisen kanssa, ja he täydensivät myös Olli Kivisen laatimaa asemakaavaa. Korhonen suunnitteli myös Raahen keskustan asemakaavan ja 1976 Helsinkiin valmistuneen Pihlajamäen kirkon.


title: Esko Korhonen

text: Esko Korhosen vanhempi veli Ahti Korhonen oli myös arkkitehti. Veljekset suunnittelivat yhdessä muun muassa vuonna 1952 valmistuneen As Oy Ekonomitalon Helsingin Lauttasaareen ja tekivät yhteistyötä muissakin hankkeissa.


title: Fu Manchu (yhtye)

text: Fu Manchu on kalifornialainen stoner rock -yhtye, joka perustettiin vuonna 1987. yhtye julkaisi debyyttisinglensä "Kept Between Trees" vuonna 1990.


title: Fu Manchu (yhtye)

text: Yhtyeen sanoituksissa toistuvia aiheita ovat flipperit, muskeliautot, ufot, isojalat ja rullalautailu. Yhtyeellä on ollut merkittävä vaikutus stoner rockin visuaaliseen puoleen, sillä sen albumien kannet olivat ensimmäisiä genressään joissa käytettiin galaksien ja muskeliautojen kuvia. Julkaisemiensa levyjen lisäksi heidän musiikkiaan löytyy muun muassa Tony Hawkin ja ESPN:n X Gamesin kokoelmalevyillä. Näiden lisäksi he ovat esiintyneet yhdysvaltalaisessa "Monster Garage" televisio-ohjelmassa sekä rullalautailun perustajaryhmistä kertovassa dokumentissa "Dogtown and Z-Boys".


title: Fu Manchu (yhtye)

text: Laulaja-kitaristi Scott Hilliä lukuun ottamatta kaikki yhtyeen jäsenet ovat vaihtuneet sen pitkän historian aikana.


title: Fu Manchu (yhtye)

text: Fu Manchun historia alkaa vuodesta 1987, jolloin perustettiin Virulence-niminen hardcore punk -yhtye, jonka ensisijaisia vaikutteita olivat yhtyeet Black Flag ja Blast. Kokoonpanoon kuuluivat Ken Pucci (laulu), Scott Hill (kitara), Greg McCaughey (basso) ja Ruben Romano (rummut). Vuonna 1989 yhtye julkaisi ensimmäisen LP:nsä "If This Isn't a Dream..." yhdysvaltalaisella Alchemy Recordsilla.


title: Fu Manchu (yhtye)

text: Virulencen nimi vaihtui Fu Manchuksi ja samalla laulaja Glen Chivens korvasi Puccin tämän jätettyä yhtyeen vuonna 1990. Pian tämän jälkeen yhtye julkaisi 7-tuumaisen singlen "Kept Between Trees" Slap A Ham Recordsilla. "Kept Between Trees" -levyllä Fu Manchu pysytteli vielä Virulencen tapaan hardcore-tyylisuunnassa. Yhtyeen musiikki alkoi kuitenkin lähestyä 1970-luvun hard rock -tyyliä. Basisisti Greg McCaugheyn mielestä tyyli seuraili kuitenkin liikaa ajan musiikkitrendejä ja hän jättikin pian yhtyeen, hänet korvasi Mark Abshire. Samoihin aikoihin myös laulaja Glen Chivens tuntemattomasta syystä erosi yhtyeestä. Yhtye ei hankkinut riveihinsä uutta laulajaa vaan kitaristi Scott Hill otti vastuun myös laulusta. Hillin jättämän aukon paikkamiseksi Scott Votaw pestattiin yhtyeeseen kakkoskitaristiksi. Vuoden 1992 aikana Fu Manchu julkaisi kolme 7"-singleä: "Senioritis", "Pick Up Summer" ja "Don't Bother Knockin' (If This Vans Rockin')". 1993 Votaw erosi Fu Manchusta ja Olivelawn-yhtyeen rumpali Eddie Glass tuli hänen tilalleen.


title: Fu Manchu (yhtye)

text: 1990-luvun alussa eräs merkittävä levy-yhtiö lähestyi Fu Manchua rahoittamalla demon nauhoituksen, tarkoituksenaan päätellä olisiko kunnollinen Fu Manchu-albumi sijoituksen arvoinen. Yhtyeen jäsenten mukaan heillä ei kuitenkaan ollut pienintäkään aikomusta allekirjoittaa sopimusta levy-yhtiön kanssa vaan suunnitelmana oli vain päästä studioon nauhoittamaan pelkän demon sijasta kunnon albumi, jonka he voisivat julkaista itsenäisesti. Näin tapahtuikin: Fu Manchu ei tehnyt sopimusta levy-yhtiön kanssa, vaan nauhoitukset johtivat yhtyeen ensimmäisen levyn, "No One Rides for Free" (1994), syntymiseen. Se julkaistiin itsenäisellä levy-yhtiöllä Bong Load Recordsilla.


title: Fu Manchu (yhtye)

text: Abshire jätti Fu Manchun ennen heidän toisen albuminsa, "Daredevil", julkaisua 1995. Hänet korvasi Brad Davis. Romano ja Glass jättivät yhtyeen pian Fu Manchun kolmannen levyn, "In Search Of...", jälkeen (1996) ja heidät korvasivat Brant Bjork ja Bob Balch. Glass, Romano ja Abshire perustivat trion Nebula, joka otti tunnepohjaisen "jammailupuolen" Fu Manchusta laajentaen sitä entisestään. Nebulan jäsenet ovat kuitenkin ilmaisseet Fu Manchun olevan osa "samaa perhettä".


title: Fu Manchu (yhtye)

text: Fu Manchu jatkoi uraansa julkaisemalla useita menestyneitä levyjä ja vahvistamalla voimakkaiden live-esiintymistensä mainetta. Yhtye oli saavuttanut mainetta vuosien myötä kiertäessään kiertueita muun muassa Kyussin, Monster Magnetin, Marilyn Mansonin, Clutchin, Corrosion of Conformityn ja White Zombien kanssa.


title: Fu Manchu (yhtye)

text: Brant Bjork jätti yhtyeen vuoden 2002 "California Crossingin" julkaisun jälkeen jatkaakseen soolouraansa, ja hänen tilalleen tuli entinen Sunshine- ja Smile-rumpali Scott Reeder. Vuonna 2004 Fu Manchu julkaisi "Start The Machine" -levyn. Vuoden 2008 helmikuussa 2008 yhtyeen kappale "Mongoose" albumilta "California Crossing" oli esillä Super Bowl-tapahtuman mainoksessa, jossa mainostettiin Toyota Sequoia -autoa.


title: Fu Manchu (yhtye)

text: Fu Manchu julkaisi vuoden 2007 albuminsa "We Must Obey" Yhdysvalloissa Liquor And Poker Music levy-yhtiön ja Euroopassa Century Media Recordsin alla vuonna 2007 ja seuraavan albumin "Signs of Infinite Power" lokakuussa 2009. Sen jälkeen yhtye vaihtoi levy-yhtiötä ja yhtyeen yhdestoista albumi "Gigantoid" julkaistiin huhtikuussa 2014 yhtyeen oman levy-yhtiön At the Dojo Recordsin kautta.


title: Beta-Bill

text: Beta-Bill on Marvel-kustantamon sarjakuvissa esiintyvä avaruusolio, jolla on samantapaiset voimat kuin ystävällään ukkosenjumala Thorilla. Beta-Bill on yksi harvoista henkilöistä, jotka ovat kyenneet nostamaan Thorin vasaran, Mjolnirin. Hahmon loi Walt Simonson. Beta-Billin ensiesiintyminen tapahtui "The Mighty Thor" -lehden numerossa 337. Hän on yksi Billien veljeksistä.


title: Beta-Bill

text: Suomessa Beta-Bill esiintyi ensimmäisen kerran "MARVEL"-lehden numerossa 1 (1990).


title: Beta-Bill

text: Kun Surtur, ikiaikainen tulidemoni nousi piilopaikastaan valtaamaan koko universumia, räjäytettiin kokonainen galaksi, jotta mystinen Iltahämärän Miekka saatiin taottua. Galaksin kuollessa kuoli myös avaruusrotu korbiniittien planeetta.


title: Beta-Bill

text: Henkiin jääneet korbiniitit päättivät etsiä itselleen uuden asuinsijan ja he valitsivatkin joukostaan kivuliain ja rasittavin testein sopivan sankarin kansaa johtamaan. Tämä sankari oli Beta Ray Bill, joka muutettiin kyberneettiseksi olioksi kuvastamaan korbiniittien hurjimpia petoja. Hän sai kumppanikseen kyberneettisellä älyllä varustetun taistelualus Skuttlebuttin, josta tuli hänen ystävänsä ja taistelukumppaninsa; näin siksi, että muut korbiniitit suorastaan kammosivat hänen petomaista olemustaan.


title: Beta-Bill

text: Tämän jälkeen valtaisa avaruusarmada kerättiin yhteen ja Beta-Billin johdolla korbiniitit suuntasivat kohti avaruuden kylmyyttä. Beta-Billin ja korbiniittien uinuessa staaseissa laivasto jatkoi kulkuaan kun YPKVV huomasi lähenevän armadan. Huolestuneena järjestön johtaja Nick Fury pyysi Thoria tarkistamaan asian.


title: Beta-Bill

text: Pian Thor saapuikin Beta-Billin alukselle Skuttlebuttille. Beta-Billin tietämättä Thor ei aikonut pahaa, mutta laivastoa jahtaavat Surturin demonilaumat saivat hänet uskomaan Thorinkin olevan yksi demoneista.


title: Beta-Bill

text: Seurasi raju taistelu, jonka kuluessa Thor joutui eroon Mjolniristä ja muuttui Odinin lumouksen mukaisesti hennoksi tohtori Donald Blakeksi.


title: Beta-Bill

text: Uteliaana Beta-Bill poimi kävelykepiksi muuttuneen vasaran ja kopautti sitä seinään. Koska Beta-Bill oli jalo ja nuhteeton sankari, Mjolnir reagoi hänen kosketukseensa ja muutti hänet Thoriksi. Odin huomasi tapahtuneen ja siirsi molemmat Asgardiin tutkiakseen asiaa. Bill halusi pitää vasaransa, koska voitti sen reilusti taistelussa ja pystyi sen suomien voimien avulla suojelemaan kansaansa demoneilta.


title: Beta-Bill

text: Lopulta Odin suostui järjestämään kaksintaistelun helvetillisessä Skartheimissa. Taistelun voittaja saisi pitää vasaran. Billin muunneltu korbiniitti-fysiologia antoi hänelle edun laavamaisessa maastossa ja hän voitti Thorin, mutta pelasti tämän syöksymästä tulivuoreen. Bill palasi voittoisana Odinin luo, muttei ollut tilanteeseen tyytyväinen. Hän ei halunnut riistää Thorilta perintöään.


title: Beta-Bill

text: Niinpä Odin matkusti kääpiöiden maille, Nidavelliriin, jossa pyysi takojamestari Eitriä luomaan uru-metallista uuden vasaran. Kääpiömestari suostui, koska Lady Sif teki heille palveluksen nujertamalla luonnottoman kokoisen kääpiön, joka orjuutti muita kääpiöitä.


title: Beta-Bill

text: Niin kääpiö loi Myrskynmurtajan, voimallisen aseen, jossa on samanlaisia ominaisuuksia mitä Thorinkin vasarassa. Beta-Bill veti erikoishansikkaan avulla vasaran omin käsin ulos pätsistä, ja sen johdosta kukaan muu kuin hän itse ei pysty nostamaan tätä vasaraa.


title: Beta-Bill

text: Odin antoi hänelle uuden nimen Beta-Thor ja lisäsi kokonaisuuteen oman taikansa: hän tarttui molempiin kohotettuihin vasaroihin ja siirsi Mjolnirissa olleen lisäominaisuuden Myrskynmurtajaan hiukan muutettuna: kun Bill löisi vasaran tyveä maahan, hän muuttuisi petomuodostaan takaisin alkuperäiseen korbimiitti-hahmoonsa ja vasarasta tulisi keppi.


title: Beta-Bill

text: Kun hätä koittaisi, Bill iskisi kepin maahan ja Beta-Thor eläisi jälleen sekä Myrskynmurtaja palautuisi tehokkaaksi itsekseen. Keppi pysyi kuitenkin olennaisena osana häntä eli sitäkään ei kukaan voinut ottaa häneltä. Muutos tapahtui vain hänen omasta tahdostaan.


title: Beta-Bill

text: Tämän johdosta Beta-Bill polvistui Odinin eteen ja sanoitta vannoi tälle uskollisuutta yli kuoleman.


title: Beta-Bill

text: Myös Thor vapautui saman tien Donald Blaken hahmosta; Odin totesi kuumapäisen poikansa oppineen riittävästi nöyryyttä - eikä enää aloittaisi mitättömästä syystä resuista kapakkatappelua, minkä vuoksi hänet olikin alun perin muutettu tuohon raajarikkoisen ihmisen hahmoon. Myöhemmin Thor tosin sidottiin uudelleen vasaraansa ja erään palomies-sairaankuljettajan hahmoon hänen tehtyään pahan erehdyksen joka vaati sovitusta; silloin hän ei enää kantanut vasaraansa keppinä, vaan se muuttui aineettomaksi. Thorin hahmoon muuttuminen tapahtui iskemällä nyrkki maahan, jolloin myös Mjolnir palasi.


title: Beta-Bill

text: Yhdessä Thorin ja Sifin kanssa Bill matkusti tuhoamaan laivastoa piinaavat demonit. Bill ja Sif kehittivät hyvinkin läheisen suhteen ajan myötä.


title: Beta-Bill

text: Beta-Bill esiintyi pienessä roolissa animaatioelokuvassa Planet Hulk, joka perustui samannimiseen sarjakuvaan. Elokuvassa Beta-Bill korvasi Hopeasurffarin sarjakuvaroolin. Hahmon äänenä toimi Paul Dobson.


title: Beta-Bill

text: Beta-Bill esiintyy - pelissä yhtenä Thorin vaihtoehtopuvuista.


title: Miikka Oinonen

text: Miikka Oinonen (s. 26. toukokuuta 1983 Mikkeli) on suomalainen jalkapalloilija, joka edustaa Kakkosessa pelaavaa Mikkelin Palloilijat Hänen pelipaikkansa on hyökkääjä.


title: Miikka Oinonen

text: Ykkösen maalikuninkuuden 25 pelin 15 maalilla Mikkelin Palloilijoissa voittanut Oinonen siirtyi Turun Palloseuraan kaudeksi 2005. Siellä peliaika ja maalit, joita syntyi vain yksi olivat kuitenkin kortilla ja Oinonen siirtyikin kesken kauden, 15. heinäkuuta Kuopion Palloseuraan peliajan perässä. Loppukaudella Kalle Parviaisen tutkaparina syntyi kolme maalia yhteensä 12 pelissä.


title: Miikka Oinonen

text: Kaudelle 2006 odotukset kasvoivat. Keväällä hän oli mukana voittamassa Liigacupia, jonka aikana Oinonen oli suorastaan erinomaisessa vireessä. Finaalissa syntyi kaksi maalia FC KooTeePeen verkkoon ja Oinonen palkittiin finaalin parhaana pelaajana. Veikkausliigakausi oli kuitenkin taistelua, joka päättyi tippumiseen Ykköseen. Oinonen pystyi lopulta kuuteen maaliin 21 pelissä.


title: Miikka Oinonen

text: Kaudella 2007 Ykkösessä Oinonen jäi KuPSin hyökkääjäkaksikon Ilja Venäläinen - Pele Koljonen vaihtomieheksi, minkä takia peliaikaa tuli niukasti. Kauden päätteeksi hän siirtyikin takaisin Mikkeliin.


title: Uinnin Euroopan-mestaruuskilpailut

text: Uinnin Euroopan-mestaruuskilpailut järjestetään sekä lyhyellä radalla (25 metriä) että pitkällä radalla (50 metriä). Lyhyen radan kilpailut järjestetään vuosittain ja pitkän radan kilpailut joka toinen vuosi.


title: Do As Infinity

text: Do As Infinity () on japanilainen yhtye, jonka ensimmäinen single "Tangerine Dream" ilmestyi 29. syyskuuta 1999. Yhtyeen nimi lyhennetään joskus D.A.I., mistä selviää, että nimi on valittu yhtyeen kitaristin ja säveltäjän, Dai Nagaon, mukaan.


title: Do As Infinity

text: Do As Infinity hajosi 25. syyskuuta 2005, pian Do the A side -albuminsa julkaisun jälkeen. Yhtye oli ehtinyt toimia kuusi vuotta ja julkaissut tämän aikana kuusi albumia, 20 singleä, seitsemän kokoelmaa ja kahdeksan DVD:tä. Do as Infinity on tehnyt alku-, ja loppumusiikkeja suosittuun animesarjaan Inuyasha an. Yhdestä Inuyasha elokuvastakin löytyy Do As Infinityn kappale.


title: Do As Infinity

text: Yhtye kasattiin uudelleen vuonna 2008, ilman Daita.


title: Manu Vesalo

text: Manu Vesalo toimi KuPSin jalkapallotoiminnan yhtiöittämisestä ja KuPS Oy:n perustamisesta, 12. joulukuuta 1998 (perustuskokous 28. lokakuuta 1998) lähtien kuluneen ajan KuPS Oy:n hallituksen puheenjohtajana aina joulukuuhun 2006 asti. Hänen siviilityönsä on Osuuskauppa PeeÄssän toimialajohtaja, vastuualueenaan Sokos ja Prismat.


title: Kirkonkulman koulu (Lieto)

text: Kirkonkulman koulu on Liedon keskustassa sijaitseva Liedon suurin ala-aste. Sen oppilasmäärä lukukaudella 2007–2008 oli 407 oppilasta. Opettajia koulusta löytyy 24. Koulussa on mahdollisuus opiskella musiikkipainotetusti kolmannelta luokalta lähtien. Kouluun liittyy myös Kisakallion korttelikoulu. Kaikki Liedon kunnassa järjestettävä starttiluokanopetus sekä maahanmuuttajien opetus (Mamu) alkaa Kirkonkulmalta.


title: Kirkonkulman koulu (Lieto)

text: Kirkonkulman koulussa aloitettiin peruskorjaus ja laajennusosan rakentaminen lukuvuoden 2005–2006 alussa. Sen oli tarkoitus valmistua lukuvuoden 2006–2007 alussa, mutta vanhan osan yllättävän huono kunto sekä ankara talvi johtivat kunnostuksen pitenemiseen. Koulu valmistui keväällä 2006. Uudessa osassa sijaitsee teknisen työn, tekstiilityön sekä musiikin opiskelutilat.


title: Nebula (yhtye)

text: Nebula on psykedeelinen stoner rock -yhtye, jonka perustivat Eddie Glass (kitara) ja Ruben Romano (rummut) lähdettyään Fu Manchusta vuonna 1997.


title: Nebula (yhtye)

text: Mark Abshire liittyi heihin, kunnes hän erosi "Atomic Ritual" levyn nauhoitusten aikana. "Atomic Ritual" levyn tuotti tunnettu desert rock muusikko Chris Goss ja se julkaistiin vuonna 2003. Simon Moon tuli soittamaan, kunnes lopullinen korvaaja Tom Davies löydettiin. "Atomic Ritual" sai lämpimät vastaanotot kriitikoilta: esimerkiksi All Music Guide sanoo Nebulasta ""hard-working power trio [that] sounds like it has been hanging out in the garage since 1973, blissfully unaware of the changing world outside. Which is definitely to its benefit [...]"".


title: Nebula (yhtye)

text:
Heidän tuorein albuminsa, "Apollo", julkaistiin Yhdysvalloissa 21. helmikuuta 2006. Yhtye lähti levyn tiimoilta kiertueelle, joka päättyi Eurooppaan, Sveitsiin, toukokuussa 2006.
Albumit


title: Nebula (yhtye)

text: EP:t


title: Nebula (yhtye)

text: Kokoelmat


title: Rebel Meets Rebel

text: Rebel Meets Rebel oli metallimusiikkia ja kantria yhdistävä musiikkiprojekti. Yhtyeessä soittivat David Allan Coe (laulu), edesmennyt Dimebag Darrell (kitara), Rex Brown (basso), ja Vinnie Paul (rummut). Yhtye on julkaissut nimeään kantavan albumin. Musiikki on sävelletty ja nauhoitettu jäsenien muiden projektien ja kiertueiden tauoilla.


title: Rebel Meets Rebel

text: Albumi julkaistiin 2. toukokuuta 2006, Dimebag Darrellin kuoleman jälkeen.


title: Rauli Virtanen

text: Rauli Virtanen (s. 28. kesäkuuta 1948 Alavus) on suomalainen tietokirjailija, freelancetoimittaja, ohjaaja ja tuottaja. Hän on saanut Tiedonjulkistamisen valtionpalkinnon, Suomen Kuvalehden journalistipalkinnon, Urho Kekkosen 70-vuotisjuhlasäätiön tunnustuspalkinnon, Suomen Punaisen Ristin "Inhimillinen kädenojennus" -tunnustuksen, Puolustusvoimain sotilasansiomitalin ja Alfred Kordelinin palkinnon. Virtanen on raportoinut kymmeniltä kriisialueilta Vietnamin sodasta lähtien sekä matkustanut jokaisessa (194) maailman itsenäisessä valtiossa.


title: Rauli Virtanen

text: Virtanen on valittiin Tampereen yliopiston journalistiikan vierailijaprofessoriksi lukuvuosiksi 2015–2016. Hän kertoi että häntä pyydettiin yliopiston taholta hakemaan professuuria..


title: Rauli Virtanen

text: Virtanen oli ehdolla vuoden 2017 kuntavaaleissa Espoon kaupunginvaltuustoon vihreiden listalta sitoutumattomana. Hänen henkilökohtainen äänimääränsä oli 879, ja hänet valittiin valtuustoon.


title: Rauli Virtanen

text: Virtasella on kolme poikaa.


title: Rauli Virtanen

text: Launeen yhteislyseon käynyt Rauli Virtanen aloitti toimittajanuransa vuonna 1968 kesätoimittajana lahtelaisen "Etelä-Suomen Sanomien" ulkomaantoimituksessa, jossa häntä pyydettiin kesäyliopiston espanjan-opintojen myötä erikoistumaan Latinalaiseen Amerikkaan. Syksyllä hän aloitti kansainvälisen politiikan ja tiedotusopin opinnot Tampereen yliopistossa, mutta ei pitänyt niiden teoreettisuudesta vaan lähti joulukuussa 1970 rahtilaivan mukana Rio de Janeiroon. Sieltä hän postitti juttuliuskoja ja diakuvia Suomeen, jossa agentti myi jutut maakuntalehdille ja lähetti rahat kirjeessä Virtasen kulloiseenkin osoitteeseen. Kymmenen kuukautta kestäneellä matkallaan Virtanen eteni vähitellen Riosta New Yorkiin, taustalukemistonaan Marcel Niedergangin kirja "The 20 Latin Americas".


title: Geronomi

text: Geronomi (AMK) on sosiaali- ja terveysalan ammattikorkeakoulututkinnon tutkintonimike. Geronomi on vanhustyön asiantuntija, joka työskentelee erilaisissa ikääntyneiden hyvinvointiin liittyvissä tehtävissä sosiaali- ja terveydenhuollon alalla. Geronomin tärkeimpänä tehtävänä on edistää vanhusten hyvinvointia, terveyttä ja toimintakykyä. Geronomi voi myös kehittää ja tarjota palveluja vanhusten omaisille. Geronomi työskentelee yleensä järjestöjen tai kuntien palveluksessa tai vaihtoehtoisesti itsenäisenä yrittäjänä.


title: Geronomi

text: Geronomiksi opiskellaan vanhustyön koulutusohjelmassa, ja opinnot kestävät 3,5 vuotta. Tutkinnon laajuus on 210 opintopistettä. Opintoihin sisältyy teoriaopintojen lisäksi harjoittelua erilaisissa vanhusten palveluja tuottavissa organisaatioissa.


title: Pohjantähti (vakuutusyhtiö)

text: Pohjantähti on vuonna 1895 perustettu keskinäinen vakuutusyhtiö, joka palvelee koti- ja maatalouksia sekä yrityksiä kaikissa vakuutusasioissa. Pohjantähti on itsenäinen, asiakkaidensa omistama valtakunnallinen yhtiö, jolla on noin 28 toimipistettä ja noin 340 työntekijää eri puolilla Suomea. Pohjantähden pääkonttori on Hämeenlinnassa.


title: Pohjantähti (vakuutusyhtiö)

text: Yhtiön virallinen nimi on Pohjantähti Keskinäinen Vakuutusyhtiö. Lakisääteisten eläkevakuutusten osalta Pohjantähden yhteistyökumppani on Veritas Eläkevakuutus. Vapaaehtoisten henki-, eläke-, sijoitus- ja säästövakuutusratkaisujen osalta yhteistyökumppanina on Aktia Henkivakuutus Oy.


title: Pohjantähti (vakuutusyhtiö)

text: Pohjantähti on Suomen Uimaliiton virallinen lisenssivakuuttaja.


title: Pohjantähti (vakuutusyhtiö)

text: Yhtiön toimitusjohtajana toimii Aki Kiiliäinen.


title: Pohjantähti (vakuutusyhtiö)

text: Pohjantähti perustettiin Hämeenlinnassa vuonna 1895 Hämeenläänin palovakuutusyhtiön nimellä. Toiminnan alkamisesta lähtien väliaikaisen toimitusjohtajan tehtäviä hoiti Onni Jokinen, joka vuoden 1898 alusta lähtien hoiti virkaa vakinaisesti vuoteen 1912 saakka. Tällöin hän Pohjantähden mukaan "tunnusti väärinkäyttäneensä yhtiön varoja omiin tarkoituksiinsa ja joutui jättämään virkansa". Uudeksi toimitusjohtajaksi valittiin talousneuvos Verneri Haverinen, jota Pohjantähti on kuvaillut ”aatteiden ja ihanteiden” raittiusmieheksi.


title: Pohjantähti (vakuutusyhtiö)

text: Vuonna 1932 yhtiön nimeksi tuli lainsäädännön mukaisesti Keskinäinen Hämeenläänin Palovakuutusyhtiö, koska yhtiö oli vakuutuksenottajiensa omistama ja hallitsema. Yhtiöllä oli Pohjantähden mukaan noin 50 000 osakasta. Toimialueena oli teoriassa koko maa, vaikka toiminta olikin pääasiallisesti Hämeeseen keskittynyttä.


title: Pohjantähti (vakuutusyhtiö)

text: Keskiaikaiseen symboliin pohjautuva uusi liikemerkki otettiin käyttöön vuonna 1970. Pienillä muutoksilla merkki oli käytössä vuoteen 1996 saakka. Yhtiön mukaan, "merkki [kuvasti sen] kotipaikkaa (Hämeen Linna), perinteitä, turvallisuutta ja aktiivista nykyaikaa".


title: Pohjantähti (vakuutusyhtiö)

text: Vuonna 1985 yhtiön uudeksi nimeksi rekisteröitiin Hämeen Vakuutus Keskinäinen Yhtiö. Hämeen Vakuutus oli ollut käytössä markkinointinimenä jo 1970-luvulta lähtien. Uusi ilme oli Pohjantähden mukaan "ajan oloon nuorekas, siniliilan sävytteinen". Pohjantähden mukaan, "äidinkielenopettajia ja lehtien yleisönosastoja kauhistutti mainostoimiston ideoima iskulause 'Reilu ja jämpti'". Yhtiön mukaan se "sai [uuden nimen myötä] luvan kaikkeen vahinko- ja jälleenvakuutustoimintaan kaikkialla maailmassa". Pohjantähden pitkäaikainen toimitusjohtaja, diplomi-insinööri Eero Ylä-Soininmäki otti vastaan toimitusjohtajan tehtävät vuonna 1994.


title: Pohjantähti (vakuutusyhtiö)

text: Vuonna 1996 Hämeen Vakuutuksen edustajisto päätti ottaa yhtiön uudeksi nimeksi Pohjantähti Keskinäinen Vakuutusyhtiö. Sosiaali- ja terveysministeriö hyväksyi uuden nimen ja yhtiöjärjestyksen. Uusi toiminimi sai patentti- ja rekisterihallituksen hyväksynnän 26.11.1996. Uusi yritystunnus otettiin käyttöön 14.3.1997.


title: Pohjantähti (vakuutusyhtiö)

text: Pohjantähti kuului PINS-etuohjelmaan ja myönsi PINS-pisteitä vakuutuksistaan.


title: Will & Grace

text: Will & Grace on useita Emmy-palkintoja voittanut tilannekomedia, joka keskittyy Will Trumanin, homoseksuaalin lakimiehen ja tämän parhaan ystävän, heteron sisustussuunnittelija Grace Adlerin, elämään. Näiden lisäksi sarjassa on merkittävässä osassa rikas Karen Walker sekä homoseksuaali näyttelijä Jack McFarland. Sarjan tapahtumat sijoittuvat New Yorkiin. Sarjaa tehtiin aluksi vuosina 1998–2006 kahdeksan tuotantokautta ja sen viimeinen jakso esitettiin Yhdysvalloissa toukokuussa 2006. Sarja kuvattiin aina yleisön edessä. Heinäkuussa 2017 tiedotettiin, että sarja palaa ruutuihin yhdeksännelle tuotantokaudelleen syksyllä 2017.


title: Will & Grace

text: Sarjan alussa Grace eroaa poikaystävästään ja muuttaa Willin luo New Yorkin Upper West Sidelle. Karen on Gracen assistentti Gracen firmassa nimeltä Grace Adler Designs. Jack on Willin ystävä, joka ei tee töitä vaan elää muiden siivellä. Jackillä on Guapo-niminen papukaija ja myöhemmin koiranpentu nimeltä Klaus.


title: Will & Grace

text: Sarjassa esiintyy monia isoja nimiä niin televisiosta, elokuvista kuin musiikista ja teatteristakin. Esimerkkeinä Madonna, Britney Spears, Matt Damon, Elton John, Kevin Bacon ja Demi Moore.


title: Jukka Pakkanen

text: Jukka Alarik Pakkanen (s. 28. elokuuta 1942 Helsinki) on suomalainen kirjailija ja suomentaja. Hän on kirjoittanut romaaneja, novellikokoelmia, kuunnelmia ja televisionäytelmiä.


title: Jukka Pakkanen

text: Biologian alalta filosofian kandidaatiksi valmistunut Pakkanen toimi Yleisradiossa ensin tiede- ja sitten kulttuuritoimittajana vuosina 1967–1976. Vapaana kirjailijana hän on työskennellyt vuodesta 1976.


title: Jukka Pakkanen

text: Pakkasen kiinnostuksenkohteet kilpapyöräily, jalkapallo ja Italia näkyvät myös hänen tuotannossaan.


title: Jukka Pakkanen

text: Pakkanen valmistui ylioppilaaksi Lauttasaaren yhteiskoulusta vuonna 1961 ja filosofian kandidaatiksi vuonna 1970 Helsingin yliopistosta. Vuonna 1972 hän sai J. H. Erkon esikoiskirjapalkinnon teoksestaan "Koko maailman meno".


title: Jukka Pakkanen

text: Pakkanen on toiminut myös urheilukommentaattorina televisiossa. Hänet tunnetaan Internazionale Milanon kannattajana. Suosikkijoukkueensa valintaperusteeksi Pakkanen on kertonut vuonna 1978 Urheiluruudusta näkemänsä Inter–Juventus-ottelun koosteessa miellyttäneet Interin sinimustat värit. Suomessa Pakkasen suosikkijalkapalloseurat ovat Kiffen ja HPS, lisäksi hän tuntee suuria sympatioita Kuopion Palloseuraa kohtaan. Hänen lapsistaan Mitri on toimittanut "IS Veikkaaja" -lehteen juttuja italialaisesta jalkapallosta ja kirjoittanut isänsä tavoin myös jalkapallokirjoja.


title: Jukka Pakkanen

text: Jukka Pakkanen kertoo olevansa ”uskonnollinen ateisti”, ja hän kuuluu kristillis-yhteiskunnallisen "Vartija"-lehden toimitusneuvostoon. Pakkanen on käsitellyt kirjoissaan myös uskonnollisia teemoja.


title: Jukka Pakkanen

text: Jukka Pakkasen äiti oli kirjailija Kaija Pakkanen ja sisar on kirjailija Outi Pakkanen.


title: Jukka Pakkanen

text: Lisäksi kuunnelmia, tv-näytelmiä ja suomennoksia italiasta.


title: Olivia Olson

text: Olivia Olson (s. 21. toukokuuta 1992) on yhdysvaltalainen näyttelijä ja laulaja, joka on näytellyt elokuvassa Rakkautta vain, jossa hän esitti kappaleen All I Want for Christmas Is You. Olson on myös Vanessa Tollontyön ääni ohjelmassa Finias ja Ferb.


title: Porrasturvat – Stair Dismount

text: Porrasturvat – Stair Dismount on suomalaisen demoskeneryhmän tAAtin vuonna 2002 julkaisema tietokonepeli. Se voitti Assembly-tapahtumassa järjestetyn pelinkehityskilpailun ylivoimaisesti ja on saavuttanut runsaasti huomiota myös ulkomailla erikoisen ideansa ansiosta.


title: Porrasturvat – Stair Dismount

text: Pelin idea on poikkeuksellinen – tavoitteena on tyrkätä portaiden yläpäässä seisova mies portaita alas niin, että miehelle koituu kaatumisesta mahdollisimman paljon vammoja. Tälle erikoiselle idealle on jopa taustatarina – supersankari Spector havaitsee, että hän ei voi tehdä verovähennyksiä kaupungille tehtäviensä lomassa aiheuttamistaan vaurioista, ellei hän voi todistaa saaneensa vammoja myös itse. Pelaajan tehtävä on siis aiheuttaa hänelle nämä vammat.


title: Porrasturvat – Stair Dismount

text: Pelin 3D-grafiikka on minimalistista, mutta selkeää. Pelaajalla on mahdollisuus kohdistaa iskunsa miehen eri ruumiinosiin, esimerkiksi jalkaan tai päähän, mutta itse kaatumisen tulokseen tällä ei ole merkittävästi vaikutusta. Äänitehosteet koostuvat huudoista, luiden katkeamisista ja tömähdyksistä, mutta pelissä on myös letkeä taustamusiikki.


title: Porrasturvat – Stair Dismount

text: Pian pelin ilmestymisen jälkeen huomattiin, että pelin bugeja hyödyntämällä oli mahdollista saada valtavia pistemääriä.


title: Porrasturvat – Stair Dismount

text: Porrasturvat oli yksi ensimmäisiä ragdoll-fysiikkaa hyödyntävistä tietokonepeleistä, myöhemmin tätä tekniikkaa ovat käyttäneet muun muassa suomalaiset Max Payne 2 ja FlatOut (nykyään tekniikkaa käytetään lähes kaikissa räiskintäpeleissä). Pelin tekijöillä on suuri kiinnostus fysiikan mallinnusta kohtaan, mikä on näkynyt ryhmän muissakin peleissä kuten jatko-osa Rekkaturvat sekä Pogo Sticker.